
GOSPODARSKI FORUM IVANEC Sudionici i nositelji 
foruma održanog u sklopu Gospodarskog sajma objavili 


Prijedlog mjera 
za unapređenje 


gospodarstva 


Ivanca i okolice 


i Grad Ivanec s gradskim tvrtkama i županijskim 
institucijama već je pokrenuo mehanizme potpore i 
pomoći lokalnom gospodarstvu 


Sudionici i nositelji Gospo- 
darskog foruma, što je u pro- 
sincu lani održan u sklopu 1. 
gospodarskog sajma, objavili su 
Prijedlog mjera za unapređenje 
gospodarstva Ivanca i okolice. 
Taj dokument rezultat je inici- 
jativa, zahtjeva i izraženih po- 
treba gospodarstvenika u cilju 
olakšavanja njihove sadašnje 
neizvjesne pozicije na tržištu 
i povećanja tržišne konkuren- 
tnosti. Također, taj prijedlog 
jednim je dijelom poruka i pu- 
tokaz državnim i javnim tijeli- 
ma o tome što moraju učiniti u 
cilju uklanjanja pojedinih admi- 
nistrativnih i drugih barijera. 

Kao prva mjera, ističe se po- 
treba formiranja interventnog 
fonda za potporu tvrtkama u 
poteškoćama, koje provode re- 
konstrukcijske procese i imaju 
razvojnu perspektivu. Nositelj 
te zadaće mora biti Vlada RH, 
a potporni HNB, HBOR i ko- 
mercijalne banke. 

Druga je zadaća izrada ope- 
rativnog programa pomoći gos- 
podarstvu Varaždinske župani- 
je s potrebom  identificiranja 
potrebnih novčanih sredstava u 
županijskom proračunu. Glavni 
nositelj toga zadatka mora biti 
Županija, uz potporu Uprav- 
nog odjela za gospodarstvo, 
regionalni razvitak i europske 


integracije, te AZRE, HGK-a i 
HOK-a. 

Treća zadaća, koja se već po- 
činje ostvarivati, jest osnivanje 
Poslovnog kluba, kao poslovne 
asocijacije = gospodarstvenika 
ivanečkoga kraja. Taj zadatak 
na sebe preuzima Grad Ivanec 
uz potporu Poslovne zone Iva- 
nec-istok i AZRE. 

U skladu sa zahtjevima i 
izraženim potrebama gospo- 
darstva i Srednje škole, sljedeća 
zadaća jest utjecaj na omjer de- 
ficitarnih i suficitarnih zanima- 
nja u Ivancu i okolici, sukladno 
potrebama lokalne privrede. 
Taj proces uključuje obrazova- 
nje nove i pre- ili dokvalifika- 
ciju postojeće radne snage. Uz 
Ministarstvo obrazovanja, u 
to će se uključiti i županijski 
Upravni odjel za prosvjetu, 
srednje strukovne škole, HZZ, 
Ministarstvo gospodarstva, ali i 
Pučko otvoreno učilište Ivanec 
i ivanečki gospodarstvenici. 

Kako bi se intenzivirala pro- 
vedba strateških reformi i mje- 
raza povećanje konkurentnosti 
gospodarstva koje je donijelo 
Nacionalno vijeće za konku- 
rentnost, sudionici su si u zada- 
ću stavili identifikaciju ključnih 
barijera u državnim i javnim 
tijelima koje priječe veću učin- 
kovitost poslovanja i njihovu 


eliminaciju radi omogućavanja 
»prohodnosti“ poduzetničkih 
inicijativa kroz institucije su- 
stava, bez birokratskih ograni- 
čenja. 

Posljednja, ne manje važna 
zadaća, jest i prilagodba uvjeta 
kreditiranja gospodarstvenika 
postojećem stanju u poslov- 
nom okruženju. To je mjera 
koju će zajedno provesti Varaž- 
dinska županija, Grad Ivanec i 
komercijalne banke. 

Svaka od spomenutih mjera 
posebno je problemski razra- 
dena, pri čemu su definirane 
predstojeće konkretne  aktiv- 
nosti, njihovi nositelji, ciljevi i 
rokovi, ali su spomenut i rizici i 
objektivna ograničenja. Kao što 
smo spomenuli, Grad Ivanec, 
Županija i Poslovna zona, pa i 
pojedini sudionici sajma i Gos- 
podarskog foruma, već su rea- 
girali i na vrlo konkretan način 
pokrenuli pojedine inicijative 
koje bi, pa makar na ivanečkoj 
mikrolokaciji, trebale rezultirati 
pojedinim učinkovitim zaokre- 
tima. O njima ćemo još izvje- 
štavati, međutim, prva iskustva 
govore da iznimno kvalitetne 
inicijative koje prema državnim 
ministarstvima idu s lokalne ra- 
zine u doslovnom smislu te rije- 
či zaustavlja i koči posve inertna 
državna birokracija. (ljr) 


Predviđeno je da sve institucije daju sve od sebe kako 
bi se pomoglo i više nego ugroženu gospodarstvu 


Inicijativa Grada Ivanca i Poslovne 
zone Ivanec-istok 


Osniva se Poslovni klub 


Grad Ivanec i Poslovna zona 
Ivanec-istok odmah su reagira- 
li na Prijedlog mjera za una- 
pređenje ivanečkog gospo- 
darstva, kojim im je sugerirano 
osnivanje Poslovnog kluba kao 
asocijacije gospodarstvenika 
našega kraja. 

Na adrese svih ivanečkih 
privrednika prošlih su dana 
poslani pozivi za osnivanje 
Poslovnog kluba. Zamišljen 
je kao udruženje koje okuplja 
ovdašnje = gospodarstvenike, 
nudi im pomoć u plasmanu ili 
nabavi proizvoda i usluga, za- 
jednički nastup na domaćem i 


uspješnih projekata, a nudi im 
se i informiranje o izmjenama i 
dopunama pojedinih zakona. 
Svi su također zamoljeni da 
ispune anketni upitnik. Među 
ostalim, u upitniku su i pitanja 
o tome jesu li informirani o 
mogućnostima poduzetničkih 
kredita i mikrokreditiranja, izra- 
de poslovnih planova i studija 
izvodljivosti, stipendiranja stu- 
denata, savjetodavnim  uslu- 
gama i drugim pogodnostima 
investitorima (komunalna  in- 
frastruktura) što ih nude Župa- 
nija, Grad i Poslovna zona. Dio 
pitanja odnosi se i na potpore 


inozemnom tržištu, razmjenu usluge koje gospodarstvu 
iskustava, a sve to radi pove- — nude Zavod za zapošljavanje 
ćanja konkurentnosti domaćih i lokalne školske ustanove 
gospodarstvenika. pre- i dokvalifikacije, programi 


Poslovni klub svim će svo- — osposobljavanja), a neka su i 

jim članovima nuditi koordini- o uvjetima pod kojima bi po- 
ranu suradnju i stalni kontakt s — duzetnici koristili komercijalne 
tijelima resornih ministarstava ili subvencionirane kreditne 
i strukovnih udruženja te sa linije. 
Županijom i Gradom. Moći će Razmišljanja i stavovi podu- 
ostvariti i kontakt s potencijal- = zetnika Gradu i Poslovnoj zoni 
nim domaćim i ino-partneri- = bit će dragocjene smjernice za 
ma, nazočiti stručnim predava- kvalitetnu realizaciju ideje i ci- 
njima, seminarima i promidžbi ljeva Poslovnog kluba.(ljr) 


Pozivi za osnivanje Poslovnog kluba poslani su na 
adrese svih ivanečkih gospodarstvenika 


POMOĆ GOSPODARSTVU | Grad Ivanec potpisao je ugovor o subvenciji kamatne stope u 
sklopu projekta mikrokreditiranja obrta, malih i srednjih gospodarstvenika i zadruga 


Povoljni krediti 


U četvrtak, 11. veljače, i Grad Ivanec je s Varaž- 
dinskom županijom potpisao ugovor, kojim su se obje 
strane obvezale da će svaka sa po jedan posto subven- 
cionirati kamatu na poduzetničke kredite u sklopu 
projekta mikrokreditiranja obrta, malih i srednjih 
gospodarstvenika i zadruga. U projekt je uključeno i 
Ministarstvo gospodarstva, rada i poduzetništva, koje 
kamate također subvencionira s jedan posto. Budući 
da ukupna kamata ne smije biti veća od 8 posto, to 
znači da kamata poduzetničkog kredita može biti naj- 


više 5 posto. 

za spas posrnula gospodarstva 


Budući da su toga dana ugovore potpisali pred- 
stavnici dvadesetak gradova i općina naše županije, 
slobodno se može reći da se time Varaždinska župa- 
nija, među prvima u Hrvatskoj, svrstala u red agilnih 
županija koje što prije, maksimalnim smanjivanjem 
kamatne stope za krajnjeg korisnika kredita, žele 
pomoći gospodarstvu u teškoj krizi. Kreditni poten- 
cijal osiguravaju Zagrebačka banka, VaBa banka, Hy- 
po-Alpe-Adria Banka i Kovanica, s time da korisnici 
mogu dobiti kredit u najmanjem iznosu 35.000 do 
maksimalnih 200.000 kuna. Za projekt je već predan 


priličan broj zahtjeva koji su u proceduri procjene od 
strane banaka. Procjenjuje se da će se sav raspoloživ 
kreditni potencijal iskoristiti u roku tri mjeseca. 

Župan Predrag Štromar najavio je da uskoro kreće 
nova kreditna linija, u kojoj će poduzetnicima na raspo- 
laganju biti fond od 50 milijuna kuna. Krediti će se dodje- 
ljivati u iznosu od 200.000 do 5 milijuna kuna, s rokom 
otplate do deset godina, s kamatom od najviše 9 posto. 
Subvencionirat će je resorno ministarstvo i Županija s 
ukupno 2,5 posto, a uključe li se gradovi i općine, kamata 
za korisnike mogla bi biti imanja od 6,5 posto.(ljr) 

PARKIRANJE U Gradu Ivancu traju opsežne pripreme za primjenu novog Pravilnika o načinu i 
naplati parkiranja na gradskim javnim parkiralištima 


Uz 1. ill. parkirališnu zonu, 


uvode se i nuita te S-zona 


U Gradu Ivancu u tijeku su 
opsežne pripreme za uvođenje 
novog načina parkiranja i no- 
vog sustava njegove naplate na 
javnim parkiralištima u cijelome 
Ivancu. Novi Pravilnik o načinu 
i naplati parkiranja na javnim 
parkiralištima, čiju primjenu 
gradonačelnik Milorad Batinić 
najavljuje od 1. svibnja, ujedno 
će biti odgovor na višegodišnje 
zahtjeve ivanečkih mjesnih od- 
bora i stanara stambenih zgrada 
koji su učestalo tražili da Grad 
riješi status i način parkiranja na 
površinama ispred zgrada. 


. 


Gradonačelnik Batinić: U 
toku su pripreme za zapo- 
šljavanje prometnog redara 

Te su površine javne, dakle, 
u gradskom vlasništvu, ali se 
parkiranje na njima dosad nije 
naplaćivalo. Upravo na njima 
sada vlada najveća zbrka. I to ne 
samo zbog pomanjkanja parki- 
rališnih mjesta (podaci pokazu- 
ju da je za 357 stanara na ras- 
polaganju samo 289 parkirnih 
mjesta), već i zato što tu svoja 
vozila masovno ostavljaju i gra- 
đani koji u Ivanec svakodnevno 
na posao ili zbog drugih obveza 
dolaze iz susjednih mjesta. Svo- 
ja vozila ostavljaju ispred stam- 
benih zgrada i tako izbjegavaju 
naplatu parkiranja. 

- Kao i svaki drugi grad, ni 
Ivanec nema dovoljno parkir- 
nih mjesta, a taj problem još 
više potencira velika fluktuacija 
ljudi u centru. Kako bismo tom 
problemu doskočili i ujedno, u 


urbanom dijelu uveli standarde 
parkiranja koji se primjenjuju u 
svim većim gradovima, na svim 
javnim parkiralištima u Ivancu 
uvodimo nov sustav parkiranja. 
Uz 1.i2. parkirnu zonu, uvodi se 
i nulta zona (ispred robne kuće 
na špici) i S-zona, uz stambene 
zgrade u užem gradskom cen- 
tru. Građani će parkiranje plaća- 
ti dnevnom, satnom, povlašte- 
nom i godišnjom ili mjesečnom 
kartom — ističe Batinić. 
Cijene parkiranja 
Kako gradom već kola niz 
dezinformacija o novim cije- 
nama parkiranja, valja istaknuti 
točne cijene. Dakle, cijena par- 
kiranja u 1. zoni bit će tri kune 
po satu. U 2. zoni parkiranje 
će stajati 3 kune za 3 sata, pri 
čemu će se parkiranje moći i 
produljiti, dok će u nultoj zoni 
ono stajati 5 kuna po satu. 
Stanari stambenih zgrada u 
Ivancu parkiranje ispred svojih 
zgrada ubuduće će također pla- 
ćati, ali po povlaštenoj tarifi, pri 
čemu će ih godišnja parkirna 
karta stajati 300 kuna. To znači 
da će povlaštena stanarska kar- 
ta, na koju su dosad imali pravo 
samo pojedini stanari na grad- 
skoj špici, čak i pojeftiniti, sa sa- 
dašnjih 350 na 300 kuna. Mje- 
sečna karta stanare će stajati 25 
kuna, a za njih vrijedi pravilo da 
će s tim kartama neograničeno 
svoja vozila moći parkirati u 
zoni u kojoj imaju prebivalište. 
Takva računica izvedena je 
iz analize troškova ,stanarskih 
parkirališta, odnosno, njihova 
podvrgavanja sustavu naplate. 
Kalkulacija pokazuje da troškovi 
njihova održavanja, nabave i po- 
stave automata te kontrole parki- 
ranja iznose nešto više od 314.000 
kuna na godinu, što rezultira i 
spomenutom godišnjom cijenom 
povlaštene parkirne karte. 
Dakako, mjesečne i godiš- 
nje karte, ali po drukčijoj tarifi, 
moći će nabaviti i svi ostali gra- 

U nultoj zoni parkirališta će biti označena žutom bojom, a 


Građanima najzanimljivija parkirališta ispred robne 


kuće, ulaze u nultu zonu 


U zimskim mjesecima parkiranje kod stambenih 


zgrada pretvara se u pravu muku 


i Parkiranje ćee se moći plaćati dnevnom, satnom, povlaštenom te mjesečnom i godišnjom kartom 


i 


dani. Cijene su sljedeće: u 1. zoni 
mjesečna karta stoji 250 kuna 
(za pravne osobe 300 kuna) ili 
2.000 kuna na godinu, u 2. zoni 
125 kuna na mjesec (150 za 
pravne osobe) ili 1.000 kuna na 
godinu dok će ih u S-zoni koštati 
375 kuna (za pravne osobe 450 
kuna) ili 3.000 kuna na godinu. 
Dnevna karta stajat će 50 kuna, 
a ona će vrijediti od trenutka iz- 
davanja do istog vremena u pr- 
vom sljedećem danu u kojemu 
se parkiranje naplaćuje. 

U svakoj zoni parkirališta 
će biti označena drukčijom 
bojom: u nultoj žutom, u prvoj 
crvenom, u drugoj plavom, a u 
S-zoni zelenom bojom. 

Dok će naplata parkiranja i 
dalje biti povjerena komunalnoj 
tvrtki Ivkom, kontrolu parkiranja 
(i kažnjavanje) obavljat će pro- 
metni redar. Već traju pripreme 
zanjegovo zapošljavanje. Prije po- 
četka primjene novog pravilnika 
o parkiranju, sva parkirališta bit 
će iznova iscrtana odgovarajućim 
bojama i obilježena odgovaraju- 
ćom prometnom signalizacijom. 
U sustav naplate ulazi i površina 
iza ,mlječnjaka; gdje građani sada 
masovno ostavljaju svoja vozila i 
parkiraju bez naplate. (ljr) 


Razbijeni su i oštećeni svi kandelabri na groblju 


lako je nekulturno ponaša- 
nje i iživljavanje pojedinaca na 
javnoj imovini Ivančane odavna 
prestalo čuditi, ipak ih je rastužio 
i ogorčio najnoviji primjer vanda- 
izma na gradskom groblju. Poje- 
dinac ili, možda, skupina, za metu 
svoga bizarnoga divljanja u noći 
je od 17. na 18. veljače izabrala - 
kandelabre pokraj glavne ceste. 

- Idući od jednog do dru- 
gog, zasad nepoznati počinitelj 


gađao ih jekamenjem te razbio 
vanjska stakla, a u nekima i ža- 
rulje. Nijedan od jedanaest stu- 
pova nije ostao pošteđen! Šteta 
je znatna, jer riječ je o staklima 
pravljenim po mjeri, koja nisu 
standardna, pa će se njihova 
izrada posebno morati naručiti 
o gradskom trošku — izjavio je 
Boris Krznar iz gradskog Uprav- 
nog odjela za komunalne dje- 
atnosti i urbanizam. 


E. POTPIS VANDALA 


o 
= 
o 
E 


Čim je šteta primijećena, na 
ice je mjesta pozvana policija. 
Dok traje potraga za počinite- 
jima koji su narušili dignitet 
groblja, prizor ružno oštećene 
rasvjete sve posjetitelje koji obi- 
aze zadnja počivališta svojih 
dragih podsjeća da, na žalost, 
i u našemu gradu ima i onih 
kojima ni dostojanstvo, pa ni 
svetost mjesta, ne predstavljaju 
baš nikakve vrijednosti.(ljr) 

cijena parkiranja bit će 5 kuna 


ENERGETSKI KUTAK 


li 


Energetske 
klase električnih 
uređaja 


Prilikom kupovine nove bi- 
jele tehnike, poput hladnjaka, 
perilica za rublje ili štednjaka s 
električnom pećnicom, glavni 
kriterij obično je cijena uređa- 
ja i njegova inteligencija, dok 
se o potrošnji energije često 
vodi najmanje računa. Svrha 
energetskih klasa, koje pre- 
ma Pravilniku o označavanju 
energetske učinkovitosti ku- 
ćanskih uređaja, moraju imati 
perilice i sušilice za rublje, 
perilice za suđe, električne 
pećnice, hladnjaci i ledenice, 
klimatizacijski uređaji te žaru- 
lje s direktnim napajanjem iz 
mreže, jest informirati kupca 
o tome koliko učinkovito taj 
uređaj iskorištava struju i vodu 
te o razini buke koju proizvodi. 


Drugim riječima, jedna pe- 
rilica za rublje B ili C klase sigur- 
no će trošiti više vode i struje, 
nego perilica klase A ili A+, dok 
će razina buke koju će proizvo- 
diti tijekom svog rada sigurno 
biti viša. Za ilustraciju, dono- 
simo primjer dvaju hladnjaka 
s frizerom sličnih volumena, 
a različitih energetskih klasa. 
Tipični hladnjak srednje veliči- 
ne s malim frizerom klase C u 
startu je 500 kuna jeftiniji od 
vrlo sličnog modela energet- 
ske klase A, ali godišnje potroši 
struje u vrijednosti od oko 300 
kuna. Istodobno, hladnjak kla- 
se A potroši električne energije 
u vrijednosti od 200 kuna. Iz 
proračuna je očito da će se tih 
00 kuna razlike, koje ste po- 
etno izdvojili, isplatiti unutar 
godina, a kako je životni vijek 
adnjaka 10 do 15 godina, to 
nutar životnog vijeka označa- 
a i znatnu ukupnu uštedu na 
ektričnoj energiji. 

Slične uštede moguće je 
izračunati i za druge kućanske 
uređaje. Kod perilica za rublje i 
suđe, osim uštede struje, treba 
uzeti u obzir i uštedu vode, dok 
perilice sa sušilicom ili samo- 
stojeće ledenice rijetko, zbog 
visoke potrošnje struje, postižu 
energetsku klasu A. Ponekad se, 
također, zna dogoditi da od dva 
slična modela onaj više ener- 
getske klase bude čak i jeftiniji. 
Općenito se preporuča kupnja 
uređaja A ili A+ klase, no i kod 
njih je potrebno pozorno prou- 
čiti oznaku energetske učinko- 
Vitosti ili, ako ona jasno istaknu- 
ta, zatražiti od prodavača da je 
pokaže, na što kupac ima pravo. 


www.energetska-efikasnost.undp.hr 
besplatni info telefon: 0800 200 170 


un 


Mind Če 


< 


oD 


/. ođujka 2010 


uređenja površine sportsko-rekreacijske namjene Jezera 


Područje Jezera među 


Gradski vijećnici jednoglasno su donijeli Detaljni plan 


najatraktivnijim 
zonama stanovanja 


Predviđen je prostor za gradnju nogometnog stadiona s atletskom stazom i 
tribinama, za bazenski kompleks, hotel u kategoriji tri zvjezdice, izletište... 


Sedma sjednica ivanečkog 
Gradskog vijeća, pod predsje- 
danjem Čedomira Bračka, u 
srijedu se, 24. veljače, odvijala 
u izrazito radnom tonu. Na- 
kon serije pitanja na aktualnom 
satu, gradski su vijećnici jed- 
noglasno donijeli Detaljni plan 
uređenja površine sportsko- 
rekreacijske namjene Jezera u 
Ivancu. Tim je dokumentom 
utvrđena dugoročna namjena 
površina i njihovo korištenje u 
budućoj ivanečkoj zoni sporta 
i rekreacije. Vijećnicima je de- 
talje kompleksa, koji će se pro- 
stirati na ukupno 14,5 hektara, 
pojasnio Aron Varga, direktor 
zagrebačke tvrtke Arheo, koja 
je izradila Detaljni plan. 

— Bez obzira na činjenicu 
što je u gradskom vlasništvu 
samo dio zemljišta na po- 
dručju koje obuhvaća Detaljni 
plan, poželjno je taj atraktivan 
prostor dugoročno rezervirati 
za tu namjenu. Unatoč lošem 
ekonomskom trenutku, bilo bi 
šteta ,načinjati“ ga nekom dru- 
gom gradnjom, već ga je trajno 
potrebno sačuvati za buduće 
generacije — izjavio je Varga. 

Poznato je da će se buduća 
sportska zona prostirati na vrlo 
atraktivnom prostoru između 
sadašnjih teniskih terena i kom- 
pleksa ivanečkih Jezera. 

- Površine sportsko-rekrea- 
cijske namjene predviđene su za 
gradnju nogometnog stadiona s 
atletskom stazom i tribinama na 
zapadnom dijelu. Ispod tribina 
planirani su prostori za ugosti- 
teljski objekt i klupske potrebe. 
Također, predviđeni su i prostori 


Zanimljiva rasprava vodila se i 
otemi gospodarenja otpadom na 
području našega grada, pri čemu 
je prevladavala tema odlagali- 
šta otpada u Jerovcu. Na pitanje 
Daniela Vlaisavljevića (SDP) jesu li 
točne glasine o tome da je Ivkom 
deponijem ,ušao“ u vlasništvo 
Pješčare, pročelnik Upravnog 
odjela za urbanizam i komunalne 
poslove Stanko Rožman kazao je 
da je Grad sve potrebno zemlji- 
šte otkupio još 2007. godine te 
pravo građenja na njemu prenio 


Nui 


za male sportove i pomoćna igra- 
lišta, a dio površina namijenjen je 
gradnji bazena. Planiran je i pro- 
stor_ugostiteljsko-turističke na- 
mjene, odnosno za gradnju ho- 
tela do 40 ležajeva u kategoriji tri 
zvjezdice i izletišta s restoranom. 
Detaljnom namjenom propisan 
je i obuhvat javnih zelenih, vod- 
nih, infrastrukturnih i parkirališ- 
nih površina — objasnio je Varga. 


Ivkomu, kako bi mogao voditi po- 
slove vezane uz sanaciju. Vijećnik 
Dražen Krtanjek (HDZ) prenio je 
nezadovoljstvo mještana Jerovca 
i Dubrovca trenutačnim stanjem 
na odlagalištu. Jer, kazao je, nema 
dijela ograde, pa na njega ulaze 
razne osobe. Uputio je zamolbu 
Ivkomu da sigurnosno stanje na 
odlagalištu vrati na dosadašnju 
razinu. 

Direktor Ivkoma Mladen Stan- 
ko izjavio je da dijela ograde nema 
zato jer se urušila. Kazao je da će 


Točnije, pokraj kompleksa 
predviđeni su tereni za gradnju 
parkirališta i nove ulice, koja 
bi trebala biti povezana s Va- 
raždinskom ulicom. Gradnja 
je predviđena na oko 40 posto 
ukupnog kompleksa, dok su 
takozvane negradive površine 
predviđene kao javne zelene i 
prirodne vodne površine na ko- 
jima neće biti dopuštena nikakva 


se i taj problem riješiti u sklopu sa- 
nacijskih radova. Novi natječaj za 
sanaciju je u tijeku, interes tvrtki je 
velik, pa se mjerodavni nadaju da 
će dobiti ozbiljne ponude za taj 
vrlo vrijedan posao, čija se vrijed- 
nost procjenjuje na par desetaka 
milijuna kuna. 

Kako se Krtanjek pohvalno 
izrazio o Ivkomovom selektivnom 
prikupljanju otpada, u raspravi o 
tome M. Stanko spomenuo je i 
problem zbrinjavanja ambalaže 
koju nitko neće. Riječ je o kani- 


Aktualizirano je rješavanje niza problema Sada zapušten prostor predviđen je za stadion 


intervencija u gradnjom ili mije- 
njanjem prirodnog krajolika. 
Očito je da se način budućeg 
uređenja sportsko-rekreacijske 
zone Jezera svidio vijećnicima, 
jer svi su, bez protivljenja i pita- 
nja, digli ruke ,za“i time trasirali 
aktivnosti oko početka njegova 
uređivanja u, sasvim sigurno, 
jednu od najpoželjnijih zona bu- 
dućeg gradskog stanovanja. 


Natječaj za sanaciju Jerovca u tijeku 


strima od ulja i destilirane vode, 
bocama od ulja, omekšivača, 
deterdženata i sličnoj ambalaži 
koju prodavaonice ne otkupljuju. 
Kako ta ambalaža ne bi završila u 
komunalnom otpadu, Ivkom ju 
je, i unatoč činjenici da je nitko 
ne želi, i dalje nastavio selektivno 
prikupljati i pohranjivati je u svom 
industrijskom dvorištu. 

- Ta vrsta ambalaže, koje se 
u dvorištu već skupilo između 
deset i dvanaest tona, velik nam 
je problem. Nekadašnji otkuplji- 


Kako riješiti 
plinofikacije Skriljevca? 


Vladimir Lacković 
(HDZ): U ime mještana Škri- 
ljevca, predsjednik Mjesnog 
odbora Živko Fiškuš aktua- 
izirao je pitanje o moguć- 
nostima  plinofikacije toga 
naselja. Škriljevec je jedino 
naselje na ivanečkom grad- 
skom području koje nema 
plina, a mještani su zaintere- 
sirani za prelazak na korište- 
nje toga energenta. Može li 
se o toj problematici raspra- 
Viti na način da to bude toč- 
ka dnevnog reda sjednice 
Gradskog vijeća? 

Branko Putarek, dogra- 
donačelnik Ivanca: Škrilje- 
vec se nalazi na distribucij 
skom području varaždinskog 
Termoplina. O toj problema- 
tici predstavnici Grada Ivan 
ca više su puta razgovarali 
s mjerodavnima u varaždin 
skom  distributeru, među- 
tim, rečeno je da Termoplin 
nema ekonomskog interesa 
za gradnju plinovoda. Molili 
smo čak za izradu kalkulacije, 
kako bismo vidjeli o kakvim 
se troškovima radi, među- 


problem 


tim, Termoplin ni to nije htio 
napraviti. Nakon toga raz- 
govarali smo i s Ivkomom o 
tome da opskrbu Škriljevca 
plinom pokuša riješiti sa 
svoga plinovoda. Ivkom je 
za takvu mogućnost izradio 
kalkulaciju (investicija je bila 
,teška“ oko 2 milijuna kuna), 
međutim, cijena je za građa- 
ne bila previsoka i od toga se 
odustalo. 

Čedomir Bračko: Još jed- 
nom ćemo zadužiti gradske 
službe da kontaktiraju s Ter- 
moplinom i ustanove može 
li se naći prihvatljivo rješenje 
za plinofikaciju Škriljevca. Što 
se tiče uvrštavanja te proble- 
matike na dnevni red sjed- 
nice Gradskoga vijeća, za to 
će se naći način, s time da bi 
bilo čak i uputnije o tome ra- 
spraviti pod radnom točkom 
sagledavanja cjelokupnog 
stanja u Mjesnom odboru 
Škriljevec. 


Sjednica se odvijala u radnoj atmosferi 


Salinovečka školu Gradu 
Ivancu na dar 


Gradski vijećnici donijeli 
su zaključak i o tome da na 
dar primaju — cijelu školu! 
Naime, slijedom suglasnosti 
varaždinskog župana Predra- 
ga Štromara (Županija je osni- 
vač škola) i Školskog odbora, 
matična ivanečka Osnovna 
škola Ivana Kukuljevića Sak- 
cinskog Gradu Ivancu da- 
rovala je objekt stare škole u 
Salinovcu, pomoćni objekt 
površine 49 četvornih meta- 
ra i dvorište od 1948 kvadra- 
ta. Donacija je vrlo vrijedna, 
vještaci su izračunali — točno 
- 626.044,22 kuna. 

Nakon što Grad nekretni- 
ne uknjiži u svoje vlasništvo, 
moći će njima raspolagati po 
svom nahođenju. Poznato je 


da je stara škola ispražnje- 
na nakon preseljenja u novi 
školski objekt. Kako je zgrada 
u dobru stanju, za nju su ve- 
zani i planovi Grada Ivanca 
koji je u dogledno vrijeme 
kani obnoviti i u njoj otvoriti 
područno odjeljenje dječjeg 
vrtića. 

- Prostore stare škole već 
uvelike koriste brojne salino- 
večke udruge, od KUD-a Sa- 
linovec s folklorašima i Druš- 
tva za sportsku rekreaciju do 
Udruge vinara — kazao je na 
sjednici dopredsjednik Grad- 
skog vijeća Stjepan Hudo- 
letnjak, aktualni predsjednik 
Mjesnog odbora Salinovca te 
zahvalio svima zaslužnima za 
objekt nove salinovečke škole. 


Vači za njeno su preuzimanje 
izgubili interes, dok su je neki 
spremni zbrinuti, ali traže da 
im to i platimo, 700 kuna po 
toni. Pokušavamo dogovoriti s 
tvrtkom Eko-Velebit iz Gračaca 
da je preuzme, međutim, čuli 
smo da je i ona zatrpana slič- 
nim ponudama, a postavlja se 
i pitanje troškova prijevoza do 
Like. Dodatan problem su nam 
i troškovi nabave vreća u koje 
stavljamo ambalažu. Samo za 
ovu godinu naručili smo ih 
12.000 - izjavio je Ivkomov di- 
rektor Mladen Stanko.(ljr) 

AKTUALNI SAT 


Na aktualnom satu vijećnici su 
postavili niz pitanja. 

Katica Levanić (HNS): Na 
koji će se način riješiti problem 
odvodnje oborinskih voda na po- 
tezu Rajterova-Pahinsko-Jamine- 
Matoševa u Ivancu? 

Boris Krznar (Upravni odjel 
za urbanizam i komunalne 
poslove): Budući da je problem 
rješavanja oborinskih voda na tom 
mjestu vrlo kompleksan, Grad Iva- 
nec će za njegovo rješavanje ove 
godine naručiti projektnu doku- 
mentaciju. Projekti će odgovoriti 
na pitanje kako na najoptimalniji 
način izvesti radove, kako oborin- 
ske vode pojedinim građanima ne 
bi poplavljivale podrume. 

Marijan Bencek (HNS): Mje- 
štani Gornjeg Bedencakojisevodom 
opskrbljuju iz sustava Ravna gora, 
nisu zadovoljni kvalitetom ni kvan- 
titetom vodoopskrbe. U ljetnim mje- 
secima vode nema dovoljno, a zimi 
je mutna i mora se prokuhavati. Po- 
stoji li mogućnost da se stanovništvu 
voda osigura iz izvora Žgano vino? 

Mladen Stanko, direktor 
Ivkoma: Nakon razgovora i kon- 
zultacija s mjerodavnim službama 
Ivkoma i sagledavanja tehničkih 
mogućnosti, Ivkom će naknadno 
o ovoj problematici dostaviti pi- 
smeni odgovor. 

Dražen  Krtanjek (HDZ): 
Kada će u Bedencu početi gradnja 
i uređivanje autobusnih ugibališta i 
nadstrešnica? Autobusi se sada zau- 
stavljaju na otvorenoj cesti. 

Marina Držaić, pročelnica 
Upravnog odjela za opće po- 
slove i društvene djelatnosti: 
Gradske službe izradile su sve po- 
trebne projekte, dobivena je gra- 
devinska dozvola, napravljena je 
parcelacija zemljišta i trenutačno 
jeu tijeku otkup zemljišta. 

Dražen Piskač (HNS): Gra- 
dani se žale na vrlo loše autobusne 
veze nedjeljom u pravcu Varaždina 
i Klenovnika. Dok prema Varaždinu 
u poslijepodnevnim satima prome- 
tuje samo jedan autobus, u 18 sati, 
prema Klenovniku ne vozi nijedan. 
Može li Grad ikako posredovati u 
rješavanju ovog problema? 

Cedomir Bračko, predsjed- 
nik Gradskog vijeća: Grad će 
AP-u uputiti pismeni dopis s upitom 
o mogućnostima uvođenja dodatnih 
autobusnih linija. 

Danica Prašnjak (HNS): 
Može li Grad utjecati na Županijsku 
upravu za ceste da popravi županij- 
sku cestu Ivanec-Podrute koja je u 
vrlo lošem stanju? 

Dragutin Lukavečki (HNS): 
Županijska cesta Cerje Tužno-Lu- 
kavec-Gačice-Željeznica redovito 
se, u dionicama po 600 metara, 
obnavljala sve do prije dvije godine, 
kada su radovi stali zbog klizišta. 
Kada će se napokon taj problem 
riješiti? 

Budući da je riječ o cestama 
u županijskoj nadležnosti, grad- 
ski Upravni odjel za urbanizam i 
komunalne poslove odgovore na 
oba vijećnička pitanja zatražit će 
od ŽUC-a te o tome naknadno 
informirati vijećnike. 

— Ukidanje administrativnih 
barijera, županijskih i lokalnih 
granica te tretiranje planinskog 
masiva Ivančice kao cjeline 
prvi je preduvjet za aktiviranje 
golemih turističkih potencijala 
na najvišoj zagorskoj planini. 
Izradom zajedničke strategije 
i projekta razvitka planinskog, 
kulturnog i ruralnog turizma 
na Ivančici, čime bi se omogu- 
ćilo da Ivančice postane turi- 
stička i izletnička destinacija 
tijekom cijele godine, omogućit 
će se i lakši pristup europskim i 
državnim novčarskim fondovi- 
ma te bolja konkurencija na na- 
cionalnom i međunarodnom 
turističkom tržištu. 

To su osnovni naglasci sa 
skupa što je, na inicijativu Gra- 
da Ivanca, u utorak, 16. veljače, 
održan u ivanečkoj Gradskoj 
vijećnici. Tom je prilikom prvi 
put predstavljena objedinje- 


U Ivancu su AZRA i ZARA predstavile objedinjenu 
strategiju razvoja turizma na Ivančici 


Ivančica u europske 
fondove kao projekt 
sjeverozapadne Hrvatske 


Grad Ivanec već godinama radi na planovima razvitka planinskog 
turizma i dosad se u tome potvrdio kao vodeća sredina s obje strane Ivančice 


Batinić: Ivanečka rješenja mogu se,preslikati“ na masiv 


na Strategija razvitka turizma 
na Ivančici što su je izradile 
Agencija za razvoj Varaždinske 
županije i Zagorska razvojna 
agencija Krapinske županije. O 
specifičnostima koje Ivančica 
nudi s varaždinske i zagorske 
strane govorile su predstavnice 
dviju agencija Maja Lehman i 
Tanja Cavlek. O tome kolik je 
interes izazvala ta tema, svje- 
doči i podatak da su se skupu 


Tradicija okupljanja i druženja planinara i izletnika 


Odredbe novog Zakona o tr- 
govini, kojima su, tvrde trgovci 
koji posluju u čvrstim objekti- 
ma, diskriminirani u odnosu na 
putujuće trgovce, bile su glavna 
tema razgovora što su ga pred- 
stavnici Udruženja obrtnika 
grada Ivanca i Sekcije trgovaca s 
predstavnicima gradskih uprav- 
nih odjela za proračun i financi- 
je i urbanizam i komunalne po- 
slove u Gradskoj vijećnici vodili 
u utorak, 2. veljače. 

— Temeljem starog Zakona 
o trgovini iz 2003., Udruženje 


/. ođujka 2010 


Ivanečki trgovci nezadovoljni 
nelogičnim odredbama novog Zakona o trgovini 


obrtnika je u suradnji s Gra- 
dom Ivancem, inspekcijama i 
policijom na zadovoljavajući 
način riješilo problematiku 
poslovanja pokretnih trgovina. 
Novim zakonom ukinuta su 
praktična rješenja koja su godi- 
nama dobro funkcionirala, a to 
je rezultiralo anarhijom u trgo- 
vanju nekih pokretnih trgovina 
i nezadovoljstvom trgovaca 
koji posluju u čvrstim objekti- 
ma — požalili su se obrtnici. 

- Problem nije u pokretnim 
prodavaonicama koje su na 


odazvali brojni predstavnici 
Varaždinske i  Krapinsko-za- 
gorske županije, čelnici Novog 
Marofa, Lepoglave, Ivanca, Zla- 
tara i Lobora (uključena je i Bu- 
dinščina), turističkih zajednica 
i društava te javnih ustanova 
za zaštitu prirode i zavoda za 
prostorno uređenje iz obje žu- 
panije. 

Budući da Ivanec već go- 
dinama radi na planovima ra- 


zvitka turizma na Ivančici i da 
je u tome otišao puno dalje od 
susjednih sredina koje joj tako- 
đer gravitiraju, skup je prvi po- 
zdravio ivanečki gradonačelnik 
Milorad Batinić i naglasio da se 
ivanečka rješenja mogu presli- 
kati na cijeli masiv Ivančice. 


- Neophodno je pritom 
strategijom precizno utvrditi 
obuhvat planinskih turističkih 
i izletničkih zona te Ivančicu 
zaštititi. Uvjeren sam da način 
na koji se Ivančica danas koristi 
uvelike doprinosi njenoj deva- 
staciji — izjavio je gradonačelnik 
te predložio da obje agencije 
izrade projektni zadatak kojim 
će se definirati kapaciteti i po- 
tencijali Ivančice i način njiho- 
va aktiviranja i iskorištavanja. 


jm 


m u — 


»Roštiljanje“ na vatrici dio je izletničke tradicije 


ovom području trgovale proš- 
lih godina i koje su se korek- 
tno ponašale. Sada su počele 
dolaziti i trgovine iz susjednih 
županija. Svoju robu prodaju 
u poslovnim krugovima nekih 
tvrtki, a na javnim površinama 
i na županijskim i gradskim 
prometnicama zaustavljaju se 
gdje hoće i trguju bez ikakve 
kontrole. Kad vide da ih in- 
spekcija čeka, ne žele se zausta- 
viti, jer je zakonom određeno 
da inspektor nadzor ne smije 
obaviti bez policije. Neki od 


njih Gradu ne plaćaju ništa, a 
nemaju ni drugih obveza koje 
imaju drugi trgovački obrti 
— požalili su se trgovci. Upo- 
zorivši na težak položaj malih 
obrta, koji je u sveopćoj krizi 
još više otežan otvaranjem ve- 
likih centara, poručili su da su 
otpuštanja radnika već počela i 
da će uskoro pod znak pitanja 
doći naplata njihovih obveza 
prema Gradu i Ivkomu. 
Pročelnica gradskog Uprav- 
nog odjela za proračun Maja 
Darabuš rekla je da, slijedom 


S Ivančice polijeću paraglideri 

Snježni sportovi na Ivančici već su godinama stvarnost njena 


zimskog turizma 


g ru 


Rekreacija i zabavne igre kao dio redovite turističke ponude 


novog Zakona o trgovini, gra- 
dovi i općine pokretnim proda- 
vaonicama više ne mogu svojim 
aktima određivati mjesta na 
kojima mogu trgovati, a niti im 
precizirati satnicu zadržavanja. 
- U Ministarstvu rada i po- 
duzetništva rečeno namje da bi 
se to smatralo ograničavanjem 
slobodne tržišne konkurenci- 
je. Po tome, pokretne trgovine 
više nemaju obvezu čak ni javiti 
se Gradu Ivancu — izjavila je M. 
Darabuš. Pročelnik Upravnog 
odjela za urbanizam i komu- 


nalne poslove Stanko Rožman 
kazao je da je Gradu Ivancu 
cilj zaštita interesa trgovačkih 
obrta koji zapošljavaju radnike 
i lokalnoj samoupravi plaćaju 
poreze i druge obveze. 

- Unatoč aktualnim zakon- 
skim odredbama, procjenjujem 
da takva trgovina ne može ostati 
prepuštena samovolji putujućih 
prodavaonica. Ako je zakonom 
propisano da se čak i za postav- 
ljanje štandova i klupa treba 
dobiti dozvola Grada, onda do- 
zvolu za trgovanje na javnim po- 

Kako je Ivanec još prošle go- 
dine izradio vlastitu idejnu stra- 
tegiju turizma na Ivančici, koja 
se temelji na konzultaciji s broj- 
nim stručnjacima, pa i onim iz 
Hrvatskog skijaškog saveza, te 
u nju uključio i rješenja o tome 
kako sve postojeće potencija- 
le aktivirati u cilju turističkog 
razvitka, ivanečka pročelnica 
za opće poslove i društvene 
djelatnosti Marina Držaić na- 
zočnima je predstavila njene 
najzanimljivije dijelove. 

Sigurno je da će ivanečka 
praktična iskustva o tome kako 
postojeće potencijale objedini- 
ti i aktivirati u cilju turističkog 
razvoja (uhodana tradicija po- 
sjeta Ivančici, sagrađena cesta 
do vrha, razvijene planinarske 
staze, planinarstvo i ekstremni 
sportovi, izvori kvalitetne pitke 
vode, planinarski dom, rudni- 
ci i vulkani, ivanečki planovi 
s uređenjem vojnog objekta) 
poslužiti kao ključni predlošci 
zajedničke strategije. 


Objedinjenu strategiju tu- 
rističkog razvitka Ivančice po- 
zdravili su svi sudionici skupa. 

- Na žalost, građani Kra- 
pinske županije o toj hvale vri- 
jednoj inicijativi nisu dovoljno 
informirani i to moramo ispra- 
viti — kazao je dopredsjednik 
Gradskog vijeća Zlatara Darko 
Varga te predložio da se jav- 
nost dviju županija za taj pro- 
jekt senzibilizira i zajedničkim 
druženjem na vrhu. Načelnik 
Lobora Andrija Smetiško po- 
zvao je na uklanjanje admini- 
strativnih granica i održavanje 
budućih sastanaka na tu temu 
u svakoj općini uključenoj u 
projekt. Gradonačelnici Ivan- 
ca i Lepoglave Milorad Batinić 
i Marijan Škvarić apelirali su 
da se strategija ubuduće pro- 
miče i kandidira kao regional- 
ni, odnosno, kao projekt cijele 
sjeverozapadne Hrvatske, dok 
je novomarofski dogradona- 
čelnik Marijan Kopjar_pred- 
ložio osnivanje akcijske grupe 
Ivančica. Direktorica Zare 
Ines Gašparlin upozorila je da 
objedinjena strategija definira 
projekte i pruža podlogu ra- 
zvitka, a gradovi i općine su ti 
koji moraju iskoristiti razvojne 
šanse. 


vršinama treba dobiti i putujuća 
trgovina — kazao je Rožman. 

Najavio je da će Grad od- 
mah uputiti upite mjerodav- 
nom državnom uredu i re- 
sornom ministarstvu, dok su 
obrtnici kazali da će svoj glas 
dići u Ministarstvu gospodar- 
stva i putem Obrtničke komore 
u Zagrebu. Upućene su i kritike 
mjerodavnom Uredu državne 
uprave, čiji se predstavnici nisu 
odazvali skupu u Ivancu. 

- Kritike su opravdane. Služ- 
ba za gospodarstvo pri Uredu 


Ni. IK 


Turističku priču vezanu uz Černe mlake tek treba ispričati... 


državne uprave ona je koja izda- 
je odobrenja za rad i koja treba 
odgovoriti na pitanja obrtnika, 
to više što trgovci putem poreza 
financiraju i njihove plaće. Stoga 
neodazivanje državnih službe- 
nika pokazuje i razinu odgovor- 
nosti prema toj problematici. 
Grad Ivanec će i putem sabor- 
skih zastupnika tražiti preispiti- 
vanje odredbi kojima se regulira 
poslovanje putujućih trgovina. 
Da ne bude zabune, i dalje podr- 
žavamo dolazak takvih trgovina 
u sva naselja gdje je dostupnost 


Sudionici skupa iz gradova i 


| mt. 


Marina Držaić predstavila je Strategiju Grada Ivanca 


općina s obje strane Ivančice 


BV 


di 


Zatvorite obrte, kupite pokretne trgovine i trgujte gdje god želite! 


prodavaonica ograničena i gdje 
većinom živi starije stanovniš- 
tvo. Spremni smo za takvu pro- 
daju osigurati javnu površinu, ali 
sve to pod uvjetima lojalne kon- 
kurencije i u skladu s osnovnim 
opredjeljenjem, a to je da svojim 
prostorom gospodari i upravlja 
Grad Ivanec. Na žalost, novi 
zakon preferira nelojalnu kon- 
kurenciju — izjavio je gradona- 
čelnik Milorad Batinić. (ljr) 


Ivanečki trgovci ogorčeni su , 

nelojalnom konkurencijom 


dijela putujućih trgovina 


Sudionike je rastužila vijest 
o tome da je zima dodatno 
uništila vojni objekt na Ivan- 
čici. Prokišnjava, vlaga uvelike 
nagriza unutrašnjost. Dok je 
Marina Držaić vojni objekt 
nazvala rak-ranom Ivančice, 
Darko Varga kazao je da je nje- 
gova devastacija isključiv plod 
ljudskog nemara u posljednjih 
15 godina. Davorin Gregurin- 
čić i Željko Kapelac iz zavoda 
za prostorno uređenje obiju 
županija upozorili su da je vršni 
dio Ivančice ušao u nacionalnu 
ekološku mrežu te da će to utje- 
cati na potrebu izmjena lokaci- 
je skijališta. 

- No, nikakvih zahvata u 
prostoru, pa i skijališta, ne mo- 
ramo se bojati. Pravo je vrijeme 
da iskoristimo fondove i sada 
samo treba staviti glave na kup 
— poručili su stručnjaci iz zavo- 


da.(ljr) 

| ove godine jedna od najveselijih manifestacija nasmijala je Ivančane 


Na špici larmalo više od 500 


lafri iz 24 maskirana društva 


Čaplje i štrki iz Podturna, 
Ciganice i napuhanci iz Turči- 
šća, gumile iz Ivanca, kurenti i 
orači iz slovenskog Leskovca i 
Draženaca, sve to tek je dio per- 
natog i kosmatog svijeta što je u 
nedjelju, 7. veljače, u neopisivoj 
halabuci dolarmao na ivanečku 
špicu. 


Fašnik ove godine baš i 
nije htio gorjeti 


Na središnji trg domuka- 
le su i Međimurske krave iz 
Novog Sela na Dravi, a doko- 
kodakao je i cijeli Delnički ko- 
košinjac s kokošima, pilićima, 


U Caritasovu domu otvorena je terapijska 
soba za pomoć najtežoj kategoriji štićenika 


Izvorni zagorski Indijanci 


Ako je ključ toliki, kolika li je tek 


gradska blagajna... 


pa i jednom lijom iz Mesopu- 
snog društva Pauše. Društvo 
im je pravila i grupa Robin 
Hoodova iz Kneginca, koji su, 
na zadovoljstvo ženskog svije- 
ta, izveli urnebesni kan-kan u 
tajicama. Pravu scensku igru 
priredili su Snjeguljica i 39 
patuljaka iz Vidovca, a Fašnič- 
ku republiku huncutarijom i 
šalom proglasila je i Udruga 
slatkih srdaca iz Vrbovca te 
maskirane skupine iz Mar- 
gečana, Prigorca, Vuglovca i 
drugih mjesta. 

Da narod s pozornošću 
prati i aktualna politička zbi- 
vanja, na Ivonjskom je fašinku 
pokazala i grupa Menadžera 
iz Remetinca koja je, znakovi- 
to, stigla iz pravca Lepoglave! 
KUD Salinovec izveo je gay 
svadbu, fancali su i Veseli 
Prigorci iz Križevaca, na kotu- 
raljkama su amo-tamo letjele 
coprnice iz Margečana, a za 
njima i Leteći medvjedići iz 
Ivanca. Narod su nasmijavali 
i brojni duhovito maskirani 
sugrađani, među kojima bi, 
da su se dodjeljivale nagrade, 
prvu zasigurno trebao dobiti 
onaj koji je na glavu nataknuo 
špric-kantu! 

Dogradonačelnici Jasenki 
Friščić, koja je raspoloženom 
ceremonijal-meštru  Marija- 
nu Gotalu-Cicanu dala po- 
veliki ključ gradske blagajne, 


Takve osobe u većini su domova zapostavljene, jer je s njima vrlo teško uspostaviti kontakt 


Prigušena rasvjeta, smiruju- 
ća glazba, filmovi s opuštajućim 
prizorima i motivima iz priro- 
de, vizualni efekti na zidovima 
ukrašenim vedrim oblacima i 
stablima, kugle i slične napra- 
ve koje isijavaju blagu toplinu i 
svjetlost — sve to dio je gotovo 
nestvarne atmosfere koja vla- 
da u novootvorenoj terapijskoj 
sobi Caritasova doma sv. Ivana 
Krstitelja u Ivancu. 

U njoj fizioterapeutkinja 
Melita Sajko i socijalna radni- 
ca Jelena Mihalić nastoje tak- 
tilnom, vizualnom i slušnom 
stimulacijom te aromaterapi- 
jom poboljšati komunikaciju 
s najtežom populacijom štiće- 
nika — osobama oboljelim od 
Alzheimerove i Parkinsonove 
bolesti i demencije. To je prvi 
projekt takve vrste u Varaždin- 
skoj županiji i jedan od rijetkih 
u Hrvatskoj, kojim se ljudima s 
kojima je vrlo teško uspostavi- 
ti kontakt, nastoji razviti ono 

U terapijskoj sobi pokušava se pomoći najtežoj 
populaciji korisnika ustanove 


malo osjeta što ih je još pre- 
ostalo u komunikaciji prema 
van. 

- Riječ je o osobama koje ne 
mogu realno sagledati okolinu 
i svijet oko sebe, jer im je zbog 
bolesti onemogućena ili bitno 
smanjena verbalna komunika- 


cija. Takve su osobe u mnogim 
domovima često zapostavljene, 
bez ikakva kontakta s okoli- 
nom. Uređenjem sobe za tera- 
piju službena naziva snoezelen 
(njome se osjeti stimuliraju uz 
pomoć svjetla, zvukova, mirisa 
i opipa) odlučili smo ciljano po- 


moći baš toj populaciji. Trenu- 
tačno je u tretmanu dvadesetak 
osoba, a napredak je već vidljiv, 
osobito kod jedne korisnice, 
koja je dosad bila potpuno ne- 
kontaktibilna — ističe ravnatelj 
doma Tomislav Jalšovec. Iako 
je terapijsku sobu u nedjelju, 
21. veljače, službeno otvorio 
varaždinski biskup msgr. Josip 


Mrzljak, stručnjaci Caritasova 
doma sa štićenicima su počeli 
raditi još prije tri tjedna prije 
toga. 

- lako s njima radimo raz- 
mjerno kratko, primijetila sam 
da neki od njih bolje komuni- 
ciraju s okolinom. Vidjet ćemo 
što će se dalje događati, jer sva- 
ku promjenu bilježimo — kaza- 

Menadžeri iz Remetinca 


maškare su čvrsto obećale da 
je budu ispraznile. Nakon što 
je Zemaljski sud osudio Faš- 
nika, više od 500 lafri iz 24 
skupine fašničko su veselje, 
uz urnebesan ples i zabavu, 
nastavile u dvorani KTC-a. 


la je fizioterapeutkinja Melita 
Sajko. 

Caritasov dom radi s naj- 
težom populacijom korisnika, 
osobama visoke životne dobi, 
od 75 godina naviše. Od 103 
korisnika (kapacitet doma je 
105 osoba) dvije trećine ih je 
nepokretno ili teško pokretno, 
pa je dom većinom pretvoren u 
stacionar. 


Vjenčanje u režiji KUD-a Salinovec 


Proslavili 848 rođendana! 


A u srijedu, 
25. veljače, svi 
štićenici — ro- 
đeni u veljači 
zajedno = su 
proslavili svoje 
rođendane. Za 
tu priliku ku- 
harica Ljubica 
ispekla im je 
veliku tortu na 
kojoj su mnoš- 
tvo = svjećica 
puhnuli svi za- 
jedno. 

- — Najsta- 
rija među 
slavljenicima 
je Josipa Talan iz Svete Bar- 
bare, koja je proslavila 98. 
rođendan. Kako bismo unijeli 
radost u pozne godine štiće- 
nika, ovakve im zajedničke 
rođendane priređujemo svaki 


mjesec. Najviše 
ih je od siječ- 
nja do ožujka, 
a najmanje u 


ljetnim — mje- 
secima — kaže 
Jalšovec. 

A u veljači 
slavljenici su 
bili Vilma Kriz- 


manić (82), Ma- 
rica Gotal (86), 
Jalža — Danjko 
“ (90), Marica Pi- 
žeta (95), Josipa 


Baka Josipa za dvije će lalan (98), Bara 
godine navršiti stotu! 


Fištrek (82), Lju- 
bica Juriša (75), 
Mara Šprem (79), Ana Mesec 
(78), Draga Galić (75) i Rudolf 
Čaklec (86). 

Zbrojeno, = štićenici su 
proslavili respektabilnih 848 
godinal(ljr) 

Kokodak! Negdje otraga 
skriva se ilija... 


Domaćin im je bilo Društvo 
Maska, koje je ovogodišnji 
Ivonjski fašink priredilo uz 
financijsku i organizacijsku 
pomoć Grada Ivanca i Turi- 
stičkog društva. (ljr) 


FOTO: ARHIV UG MARGARETA 


VALENTINOVO U 
MARGECANU 


Crvene ruže 
damama 


Lijepo su  valentinovsko 
druženje u subotu, 13. veljače, 
za svoje sumještanke (i sumje- 
štane, naravno) organizirali 
agilni članovi Udruge građana 
Margareta iz Margečana. Svje- 
doči o tome i podatak da se ne- 
formalnom druženju odazvalo 
stotinjak gostiju, a s obzirom 
na to da se Valentinovo obi- 
lježava kao dan zaljubljenih, 
Margareta se pobrinula da sva- 
ka dama dobije crvenu ružu i 
prigodan dar. 

No, prije toga sve je nazoč- 
ne duhovitom predstavom na- 
slovljenom Poticaj, nasmijala 
Dramska skupina Udruge za 
sport i kulturu iz Stažnjevca. 
Iznenađenje večeri potom su 
priredile klupske Coprnice na 
koturaljkama, koje su izvele 
koreografiju što su je uvježbale 
s tamburaškim sastavom Lirika. 
Dakako, ugodnom glazbom 
tamburaši su goste zabavljali i 
u nastavku večeri, dok su se za 
gastronomski doživljaj pobri- 
nuli kuhari iz KTC-a. (ljr) 

TII 


Ugodna večer u valenti- 
novskoj atmosferi 


Pomoć oboljelima od demencije, Alzheimerove i Parkinsonove bolesti 


Umirujuće terapijsko djelovanje 


Od ukupnog broja korisni- 
ka usluga Caritasova doma, tri 
četvrtine je žena. Kako bi im 
se sadržajno obogatio život u 
domu, novi ravnatelj Jalšovec 
uveo je niz novina. Svi koji žele, 
dan mogu početi vježbom u 
teretani, a na raspolaganju im 
je i angažman u recitatorskoj i 
glumačkoj sekciji, izrada ruko- 
tvorina od gipsa i papira, vise- 


ća kuglana. Uskoro počinju i s 
pripremama glumačke sekcije 
za ,komad“ što će ga izvesti u 
povodu Dana doma u lipnju. S 
pripremama moraju početi što 
prije, što i nije čudno zna li se 
da je prosjek dobi glumaca veći 
od 80 godina, a to ovu glumač- 
ku skupinu svrstava vjerojatno 
u najstarije, ali i najdruželjubi- 
vije u Hrvatskoj! 

IMA LI RJEŠENJA? U Domu zdravlja nema dizala, pa je invalidima nedostupna većina ambulanti 


“Živo dizalo“ na rukama prenosi 


invalide do ambulanti na katovima 


i Ravnatelj županijskog Doma zdravlja Ivan Crnković: Gradnja dizala predviđena je za 2011. 


Brojni pacijenti ivanečkog 
Doma zdravlja često ostaju 
zgranuti prizorom pred vrati- 
ma te zdravstvene ustanove. 
Tako je bilo i nedavno, kada je 
Agata Strupar (64) iz Kame- 
ničkog Podgorja svoga supruga 
Stjepana (69), invalida bez obje 
noge, najprije iz automobila 
prenijela u invalidska kolica, a 
potom ga je uprtila na leđa te 
ga tako, poput malog djeteta, 
nosila na kat zgrade. Tragična 
scena ,živog dizala“ izazvala je 
ne samo sažaljive poglede, već i 
žučne komentare prolaznika na 
račun države i europskih zdrav- 
stvenih propisa koji ne idu u ko- 
rak sa stanjem na terenu. 


Supruga nosi već 21 
godinu 


- Supruga tako nosim već 
21 godinu, otkako su mu zbog 
tromboze amputirane obje 
noge. Najteže je baš ovdje, u 
Domu zdravlja, gdje su ste- 
penice dosta strme. Suprug 
je dosad bio četiri puta ,šlagi- 
ran ina svaki pregled donije- 
la sam ga doslovce na rukama 
— objasnila je Agata Strupar. 
Po pitanju dostupnosti am- 
bulanti invalidima, stanje u 
ivanečkom Domu zdravlja ne 
odgovara propisanim stnadar- 
dima. Na prvom katu su krvni 
laboratorij, obje ginekološke, 
dječje i oftalmološka ambu- 
lanta, dok su medicina rada 
i stomatološke ambulante na 
drugom katu. 

- Kako bi invalidima olakša- 
le, sestre iz krvnog laboratorija 
silaze s kata u ambulantu hitne 
pomoći da im izvade krv. Toli- 


Težak je život osoba s invaliditetom 


ko se govori o potrebi preven- 
tivnih ginekoloških pregleda 
žena, a naše članice kažu da 
još nikad nisu bile na gineko- 
loškom pregledu! Ne samo da 
ne mogu do ginekoloških am- 
bulanti, već nema ni stola za 
pregled takvih žena — kazao je 
tajnik ivanečke Udruge invali- 
da Juraj Putarek. Predsjednik 
Udruge Tomislav Kušen re- 
kao je da su se s molbama za 
ugradnju dizala javljali bivšem 
vodstvu županijskog Doma 
zdravlja, te da je ono njihovu 
zamolbu proslijedilo Ministar- 
stvu zdravstva. 

- Povratni odgovor nismo 
dobili, pa smo poslali požurni- 
cu ministarstvu i uputili dopise 
i Varaždinskoj županiji, župa- 
nijskom Domu zdravlja i Gradu 
Ivancu da nam pokušaju riješiti 
ovaj problem. Možda bi se u 
ustanovi mogao postaviti i ele- 
vator, jer ovakvo stanje više nije 
održivo — tvrdi Kušen. 


Ivanečki Dom zdravlja 
hitno treba dizalo 


Pola milijuna za 

dizalo u planu za 

iduću godinu 

O mogućnostima rješava- 
nja toga problema upitali smo 
ravnatelja županijskoga Doma 
zdravlja Ivana Crnkovića: 

Molba: gdje je moguće, uredite prilaz za invalidne osobe 


- Prizor u kojemu žena svoga 
supruga-invalida bez obje noge 
na leđima nosi na kat Doma 
zdravlja, tragičan je! Na žalost, 
u svakoj zdravstvenoj ustanovi 
u našoj županiji stanje je isto, 
jer nijedan dom zdravlja, osim 
županijskoga, nema dizala. 
Stoga pozivam sve zdravstve- 
ne radnike, naročito djelatnike 
Hitne medicinske pomoći, da 
priskoče u pomoć invalidima — 
kazao je Crnković. 

- Odmah smo ,ušli“ u naše 
financijske planove iz kojih je 
vidljivo da je 500.000 kuna za 
gradnju dizala u ivanečkom 
Domu zdravlja planirano za 
2011. I pored toga, o svemu 
ću izvijestiti — Ministarstvo 
zdravstva. Udrugu invalida u 
Ivancu posebno ću obavijesti- 
tio pogodnostima za invalide. 
Tu, prije svega, mislim o mo- 
gućnosti da se žene-invalidi 
vozilom Hitne prevezu do gi- 
nekološke ordinacije za inva- 


lide u Varaždinu, jer naprosto 
je strašno čuti da neke od njih 
još nikad nisu bile kod gine- 
kologa — poručio je ravnatelj 
Crnković. 

Reagirao je i ivanečki grado- 
načelnik Milorad Batinić iz či- 
jeg je ureda odmah upućen do- 
pis županu Predragu Štromaru 
da hitno aktualizira rješavanje 
te problematike. 

U međuvremenu, iz Udruge 
invalida mole da se uredi prilaz 
invalidima u ivanečki Poštanski 
ured, a problem im je i nedostu- 
pnost Suda, Katastra, Gruntov- 
nice. Također ističu da parkirna 
mjesta za invalide ni na jednom 
parkiralištu nisu dobro označe- 
na. 

- S obje strane trebaju biti 
šira još barem za pola metra, 
kako bi invalidi mogli mane- 
vrirati s kolicima — kaže Kušen. 
Taj će se problem riješiti još ove 
godine, kod novog označavanja 
parkirnih mjesta u Ivancu. (ljr) 


IZ STOMATOLOŠKE ORDINACIJE 


Dentobakterijski plak 


U brojnim reklamama o zub- 
nim pastama često se spominje 
dentobakterijski plak. Potaknu- 
ta time, odlučila sam vas pobli- 
že upoznati sa značenjem toga 
pojma. Naziv dentalni plak prvi 
je upotrijebio Miller 1883. godi- 
ne. Riječ potječe iz francuskog 
jezika, a označava mali, ploča- 
sti, najčešće okruglasti predmet 
na nekoj većoj površini. Pioniri 
stomatologije riječju plak željeli 
su opisati naslage, u obliku ma- 
njih ili većih mrlja, na zubnim 
plohama, a danas je taj termin 
prihvaćen u cijelom svijetu. 

Ovisno o mjestu nastanka, 
razlikujemo oralni (na sluzni- 
ci usne šupljine, primjerice 
jeziku), gingivni (na zubnom 

mesu/desnima) i dentalni plak 
(na samim zubima). Dentobak- 
terijski plak je mekana naslaga 
živih i neživih mikroorganiza- 
ma u matriksu, bogatom poli- 
saharidima i glikoproteinima, 
koji čvrsto prianja uz površinu 
zuba. Drugim riječima, plak je 
produkt razmnožavanja mikro- 
organizama i njihova metabo- 
lizma. Čvrsto prianja uz zubne 
površine i može se ukloniti 
samo mehaničkim čišćenjem 
(kombinacijom zubne četkice 
i paste, zubnom svilom, inter- 
dentalnim četkicama i zubnim 
tušem). 

Različite je debljine, a sastav 
mu ovisi o unutrašnjim i vanj- 
skim čimbenicima. Unutrašnji 


čimbenici su genetski uvjetova- 
na građa zuba, žlijezda slinov- 
nica te sastav i količina sline. 
Vanjski čimbenici su sastav i 
konzistencija hrane te oralna 
higijena. 

Zbog anatomskih osobitosti, 
pojedina mjesta na zubu olak- 
šavaju nakupljanje plaka, jer su 
izvan djelovanja mišića obraza, 
jezika i obilnijeg tijeka sline koji 
svi zajedno djeluju kao prirodni 
čistači zuba. Ta mjesta, sklo- 
na nakupljanju plaka, vratovi 
su zuba, postranične plohe na 
zubu i fisurni sustavi griznih 
ploha. Sve neravne površine te 
nepolirani ispuni na zubima ta- 
kođer omogućuju nakupljanje i 
prilijeganje plaka. 


Važno je spomenuti i ulogu 
svakodnevne prehrane. Naime, 
dentobakterijski plak je obilniji 
ako se uzima kašasta, mekana i 
ljepljiva hrana bogata ugljikohi- 
dratima (slatkiši, bijeli kruh, pe- 
civa, ušećereno voće). Suprotno 
tome, tvrda i sirova hrana (sirovo 
voće i povrće, crni kruh) svojom 
konzistencijom, ali i mehanič- 
kim učinkom, smanjuje stvara- 
nje i nakupljanje plaka. 

Dentobakterijski  plak na 
površini cakline se teško uoča- 
va golim okom. Upravo zbog te 
činjenice, otkriva se revelatori- 
ma, tj. organskim bojama. Na 


Dragica, Ptarek 


taj način pacijent sam dobiva 
uvid u stupanj vlastite oralne 
higijene te mu se ukazuje kojim 
zubnim plohama treba posveti- 
ti više pažnje prilikom četkanja 
zubi. Suzbijanje plaka provodi 
se prehranom (smanjenjem 
količine ugljikohidrata), pravil- 
nom oralnom higijenom (čet- 
kanjem, uporabom zubne svile 
i zubnog tuša) te antisepticima 
(preparatima za ispiranje usta 
temeljeni na klorheksidinu). 

I za kraj, potrebno je obja- 
sniti zašto se tolika pažnja u 
stomatologiji usmjerava na 
dentobakterijski plak. Odgovor 
je vrlo jednostavan - postojanje 
plaka je UVJET NASTANKA 
KARIJESA. 


Odvoz komunalnog otpada 


Prema pisanju Ivanečkih 
novina br. 13. od 1. siječnja 
2010. godine, u Ivkomu kažu 
da su se na poskupljenje od- 
voza komunalnog otpada od- 
lučili kako bi udovoljili, među 
ostalim, i zahtjevima pojedinih 
mjesnih odbora (u što oprav- 
dano sumnjamo). 

Ovakvo izvještavanje jav- 
nosti dovodi u zabludu čita- 
telje i šteti ugledu mjesnih od- 
bora. Predlažemo uredništvu 
Ivanečkih novina da obznani 
koji su to mjesni odbori od 
Ivkoma tražili. Građani koji 
su za nas glasali imaju pravo 
to znati. 

Živko Fiškuš, predsjednik 
Mjesnog odbora Škriljevec 


Gradonačelnik Milorad Ba- 
tinić: U prošlom sazivu Gradsko- 
ga vijeća (2005.-2009.) pojedini 
gradski vijećnici učestalo su, u 
ime svih mjesnih odbora istoč- 
noga gradskoga područja, tražili 


Kažnjavati vlasnike koji 


puštaju pse bez nadzora 


Pozdravljam interes grad- 
skih vijećnika za rješavanje pro- 
blema izvođenja pasa u šetnju. 
I ja sam vlasnik male rase psa i 
redovito ga izvodim u šetnju, 
ali nikad bez povodnika. Ured- 
no me napadaju veći psi, koje 
vlasnici vode bez povodnika, ili 
psi koji sami ,šetaju'. Ne vidim 
razloga da unutar grada Ivanca 
(bilo koji dio obilaznice ili Je- 
zera) bude dozvoljen za šetnju 
bez povodnika. Vlasnici psa bi 
prije nabavke životinje trebali 
razmisliti o obvezama koje ih 
čekaju. Živim blizu Jezera i tu 
smo gotovo svakodnevno svje- 
doci napada pasa. Npr., mome 
susjedu dva su velika psa, koja 
su bila slobodno puštena u šet- 
nju oko Jezera, rastrgala njihova 
malenog. Moj sin već godina- 
ma ima traume od napada psa 
na jezeru i ne usudi se pješice u 
školu ili doma. 

Kazne za one koji ne počiste 
izmet svog psa? Slažem se. Ali 
što je s onim vlasnicima koji 
puštaju da im psi naokolo sami 
lutaju? Danas ne možete proći 


od Punikvi do Ivanca, a da ne 
sretnete barem tri puštena psa. 
Zašto redari ne bi kažnjavali i 
takve vlasnika, odnosno, što je 
s tim psima? — piše nam jedna 
čitateljica. 


Komunalni redar _Anđel- 
ko Posinjak: Odlukom, o ko- 
joj smo pisali u prošlom broju 
Ivanečkih novina, regulirani su 
uvjeti i način držanja kućnih 
ljubimaca i način postupanja s 
napuštenim i izgubljenim živo- 
tinjama. S druge strane, postoji 
i Pravilnik o opasnim psima, ko- 
jeg je donijelo Ministarstvo po- 
ljoprivrede, ribarstva i ruralnog 
razvoja. Njime je određeno da 
je opasan pas ,bilo koja jedinka 
te vrste, podrijetlom od bilo koje 
pasmine, koja je ničim izazvana, 
napala čovjeka (ili drugog psa) i 
nanijela mu teške tjelesne ozlje- 
de ili ga usmrtila te ona koja je 
uzgajana i/ili dresirana za borbe 
pasa ili zatečena u organiziranoj 
borbi s drugim psom'. Također, 
opasnim psom smatra se pas 
pasmine terijera tipa bull i nje- 


da se, u vezi sa zbrinjavanjem 
smeća, cijelo područje grada 
Ivanca tretira kao jedna cjelina. 
Inzistiralo se na tome da se na- 
čelo jednakosti primijeni i po 
cijeni i po dinamici odvoza sme- 
ća, uz obrazloženje da su tadaš- 
njim sustavom odvoza mještani 
istočnog dijela grada bili diskri- 
minirani. Budući da je ta tema 
često bila predmet rasprava na 
sjednicama, Gradsko vijeće te je 
zahtjeve prihvatilo te je naložilo 
Ivkomu da takav model na cije- 
lom gradskom području počne 
primjenjivati odmah nakon što 
sezatostvoretehnički preduvjeti 
(nabava kanti, vozila i sl.). O sve- 
mu tome u Gradu postoje zapi- 
snici koji se mogu dobiti na uvid. 


govi križanci. Takvi psi smiju se 
izvoditi na javne površine, pro- 
store i prostorije javne namjene 
samo na povodcu i s brnjicom 
(pas mora biti i mikročipiran), 
uključujući i površine uz jezera 
Jarki i sjevernu stranu Ulice I. G. 
Kovačića u Ivancu. 

Za prekršitelje kazne su 
propisane Zakonom o zaštiti 
životinja, u visini od 5.000 do 
15.000 kuna. Da pojasnimo: 
Grad Ivanec nije nadležan za 
kažnjavanje temeljem Pravilni- 
ka o opasnim psima, ali svaki 
građanin koji uoči psa koji luta 
sam ili bez nadzora vlasnika, ili 
zna tko je vlasnik, takav slučaj 
može prijaviti komunalnom 
redaru na tel. 099-44-04-876 
ili Veterinarskoj stanici Ivanec, 
kako bi se utvrdili vlasnici pasa i 
protiv njih pokrenuo prekršajni 
postupak. 

Što se tiče neopasnih pasa, 
vlasnici ih smiju izvoditi na 
javne površine uz jezera Jarki i 
sjevernu stranu obilaznice, bez 
povodca, ali uz nadzor i odgo- 
vornost vlasnika. 


IZ VETERINARSKE AMBULANTE 
Promet svin jami 


Stupanjem na snagu Pravil- 
nika o obveznom označavanju 
i registraciji svinja, došlo je do 
promjena u uhodanom načinu 
prodaje i kupovanja svinja. Na 
području Varaždinske županije 
nemamo više niti jedan regi- 
strirani sajam, na kojemu bi se 
svinje mogle kupovati i proda- 
vati, kao što se to radilo prijaš- 
njih godina, pa se svinje mogu 
kupovati direktno na gospo- 
darstvu. Želite li, dakle, kupiti 
svinju kako biste je dohranili 
do željene težine i priredili 
svinjokolju za vlastite potrebe, 
nakon obavljene kupoprodaje, 
od prodavača ćete dobiti svje- 
dodžbu o zdravstvenom sta- 
nju, mjestu podrijetla životinje 
(ona mora biti označena teto- 
važom ili ušnom markicom) i 
putni list. 

Putni list ,prati“ svinju pri- 
likom premještanja s gospo- 
darstva. On se sastoji od tri 
primjerka, plavog, zelenog i 
žutog listića. Dok zeleni listić 
ostaje u vlasništvu prodavača, 
kupac će plavi listić zadržati, 
dok žuti listić u roku tri dana 
mora odnijeti u najbližu vete- 
rinarsku stanicu. Veterinari će 
kupljenu životinju registrirati u 
Jedinstveni registar svinja. Gra- 
đani ili gospodarstva koja drže 
samo jednu svinju za vlastite 
potrebe, ne upisuju se u regi- 
star farmi, ali su njenu kupovi- 
nu, kao što smo napomenuli, 
nadležnoj veterinarskoj orga- 
nizaciji dužni prijaviti u roku tri 
dana. U slučaju da vlasnik tu 
jednu u svom svinjcu otpre- 
ma sa svog imanja, bilo da je 
riječ o klaonici, prodaji, izložbi 
ili sajmu, njegovo gospodarstvo 
mora se upisati u Registar farmi i 
dobiti jedinstveni identifikacijski 
broj gospodarstva (JIBG). Držite 
i, dakle, jednu svinju za vlastite 
potrebe, morate je i zaklati na 
svom imanju, jer se transport do 
klaonice smatra prometom. 

Ako vaše gospodarstvo 
nije upisano u Registar farmi 
i nemate JIBG, a želite kupiti 
više svinja, novi Pravilnik kaže 
ovako: možete kupiti najviše 
do pet svinja u svrhu klanja za 
vlastite potrebe, ali ih morate 
zaklati u roku 72 sata od dana 
dopreme. Ako ih želite dalje dr- 
žati, kako bi ih dohranili pa tek 
onda priredili svinjokolju, mo- 
rate dobiti zelenu karticu. Što u 
tom slučaju trebate učiniti? 

U slučaju kupovine dvije i više 
svinja, vlasnik mora posjedovati 
Identifikacijsku karticu gospo- 
darstva, koja sadrži JIBG. Kartica 
se može dobiti tako da dođete 
u najbližu veterinarsku stanicu 
na vašemu području, predoči- 
te JMBG, broj telefona i adresu i 
zatražite dodjelu JIBG-a. Nakon 
toga, na vaše će imanje doći 
predstavnik Hrvatske _poljopri- 
vredne agencije, ispuniti zahtjev 
i dostaviti ga Agenciji u Zagrebu, 
koja će vam dodijeliti broj i po- 
slati vam identifikacijsku karticu 
gospodarstva ili zelenu karticu. 
Budući da su sve to novine, 
koje se provode radi usklađiva- 
nja sa zakonodavstvom Europ- 
ske unije, pa ih građani teško 
prihvaćaju, za pojašnjenje svih 
nejasnoća u prometu svinjama 
možete se obratiti ovlaštenoj 
veterinarskoj organizaciji na 
vašem području. 


IZ LIJEČNIČKE ORDINACIJE 
Tjelesna aktivnost i zdravlje 


Tjelesna aktivnost jedna je 
od temeljnih potreba čovjeka. 
Presudni je faktor optimalnog 
razvoja i održavanja ukupnih 
ljudskih osobina i sposobnosti. 

Sjedenje je odlika današnjeg 
života. Tehnološki razvoj sma- 
njio je potrebu za tjelesnom 
aktivnošću u procesu rada. Slo- 
bodno vrijeme, naročito djece 
i mladih, sve više se koristi za 
aktivnosti koje ne iziskuju nika- 
kav fizički napor. Istovremeno, 
naročito u urbanim sredinama, 
smanjuje se prostor za igru. Po- 
laskom u školu bitno se mijenja 
način života djece. Dolazi do 
znatnog smanjenja kretanja i 
povećanja sati sjedenja u školi i 
kod kuće. Istraživanja pokazuju 


da više od 20 % djece provede 
više sati dnevno sjedeći pred 
TV-om, kompjutorom. 

Tjelesni odgoj u školama ne- 
dovoljno je zastupljen. Uklju- 
čenost djece i mladih u školske 
sportske klubove je nedostatan, 
pogotovo ženskog dijela popu- 
lacije. Jednaka je situacija i sa 
sportskim klubovima. Redovita 
tjelesna aktivnost djece i mladih 
iznimno je važna za njihov rast 
i razvoj te prevenciju razvoja ri- 
zičnih čimbenika koji će utjeca- 
ti na njihovo zdravlje u odrasloj 
dobi. Usvojena navika redovite 
tjelesne aktivnosti u mladenaš- 
tvu ostaje i u odrasloj dobi. 

Brojna istraživanja neakti- 
van način življenja povezuju 


s većom učestalošću mnogih 
kroničnih bolesti i niskom 
funkcionalnom sposobnošću 
organizma. Određena razina 
tjelesne aktivnosti značajna je 
u sprečavanju i korekciji goja- 
znosti, blago povišenog krvnog 
tlaka, šećerne bolesti neovisne 
o inzulinu. Dovodi do sniženja 
kolesterola i triglicerida. Sve su 
to čimbenici rizika za razvoj 
srčano žilnih bolesti, jednog 
od vodećih javnozdravstvenih 
problema suvremenog svijeta. 
Tjelesno aktivan način živ- 
ljenja povezan je s manjom uče- 
stalošću razvoja nekih zloćud- 
nih bolesti (karcinom debelog 
crijeva, karcinom dojke), spre- 
čava razvoj osteoporoze, a time 


prijelome kostiju u starijoj dobi, 
osobito u žena. Suvremeni jav- 
nozdravstveni pristup promiče 
umjerenu tjelesnu aktivnost u 
dnevnom trajanju od 30 minu- 
ta. Jednostavan način procjene 
umjerene tjelesne aktivnosti je: 
ubrzano disanje, ali bez nedo- 
statka zraka. Za vrijeme aktivno- 
sti možete razgovarati i blago ste 
oznojeni. Podražaji malog inten- 
ziteta nemaju učinka, a vježbanje 
prevelikog intenziteta može biti 


štetno. Izabrati treba onu aktiv- 
nost u kojoj čovjek uživa, a može 
je izvoditi samostalno ili u grupi. 
Ona treba biti primjerena dobi, 
kondiciji, zdravstvenom stanju i 
tjelesnim ograničenjima. 

Specifični zdravstveni ciljevi 
redovite tjelesne aktivnosti su: 
očuvanje i povećanje stupnja 
zdravlja, prevencija razvoja niza 
nezaraznih bolesti, liječenje i re- 
habilitacija_ mnogih kroničnih 
bolesti, očuvanje sposobnosti sa- 
mostalnog življenja u starosti i po- 
većanje funkcionalne sposobno- 
sti, odnosno, tjelesne spremnosti. 

Nadolazeći proljetni dani 
pogodni su za usvajanje redo- 
vite tjelesne aktivnosti kao na- 
čina života. 

Ambiciozan plan rada 


Udruge za sporti 


kulturu i za 2010. 


Udruga nosi kulturni, 


društveni is 


Bogatstvom provedenih kul- 
turnih, sportsko-rekreacijskih, 
zabavnih i drugih aktivnosti te 
animacijom svih dobnih popu- 
lacija, od djece u osnovnoj školi 
do veterana, Udruga za sport i 
kulturu Stažnjevca potvrdila 
se kao glavni organizator i no- 
sitelj društvenog života u tom 
naselju. Sažetak je to izvješća 
o njenu radu u prošloj godini, 
što ga je na skupštini održanoj 


Domaćinima je na uspješ- 
nom radu čestitao ivaneč- 
ki dogradonačelnik Bran- 
ko Putarek 


u subotu, 6. veljače, u nazočno- 
sti 85 od ukupno 120 članova 
Udruge, podnio predsjednik 
Miroslav Rohtek. 

- Velika proslava Medu- 
narodnog dana žena u staroj 
školi, kojoj se odazvalo 320 
mještana, skečevi glumačke 
družine Pusel i Poticaj koje 
smo izvodili u nizu naselja i 
na brojnim manifestacijama, 
sudjelovanje na sportskim 
priredbama i seoskim igrama 


portski život 


u  Vukosavljevici, Gornjim 
Bogićevcima i Salinovcu — 
sve to tek je djelić odrađenih 
aktivnosti. Tomu treba dodati 
i održavanje 2. stažnjevečkih 
susreta, organizaciju Nikoli- 
nja i starinske trebitve kuru- 
ze, malonogometnih turnira i 
turnira u belotu, sudjelovanje 
na Božićnom sajmu u Ivancu, 
niz nastupa na Varaždinskoj 
televiziji — nabrojio je Rohtek. 
Spomenuo je i podatak da je 
član Udruge Nikola Sedlar 
završio tečaj za voditelja sport- 
sko-rekreacijskih aktivnosti u 
Daruvaru, koji su financirali 
Hrvatski savez sportske rekre- 
acije Sport za sve i Hrvatska 
olimpijska akademija. Udruga 
je zahvalila mještaninu Ivici 
Krogu, autoru skečeva koji 
izvodi glumačka družina. 
Jednako bogat rad agilne 
članove udruge očekuje i ove 
godine. Iščitava se to iz pri- 
hvaćena programa njena rada 
iz kojeg je vidljivo da će Sta- 
žnjevčani nastaviti njegovati 
sve lani pokrenute aktivnosti, 
a kreirat će i neke nove. U na- 
stavku sjednice zahvalnice za 
pomoć udruzi u provođenju 
njenih aktivnosti dodijeljene 
su brojnim sponzorima i po- 
dupirateljima, među kojima je 
na prvom mjestu Grad Ivanec. 
U njegovo ime, domaćinima 
je zahvalio i čestitao im na 
uspješnom radu dogradona- 
čelnik Branko Putarek.(ljr) 


FOTO: B. TEŽAK 


Raspjevana godišnja priredba radovanske udruge 


Priredba za 250 
mještana i gostiju 


Tradicionalnu godišnju pri- 
redbu, ispunjenu pjesmom i 
glazbom, u velikoj je dvorani 
ivanečkog KTC-a u subotu, 27. 
veljače, priredilo Društvo prija- 
telja glazbe i narodnih običaja 
Lompuš iz Radovana. Budući 
da je krizna godina, društvo u 
goste nije pozvalo svoje surad- 
nike i folkloraše iz drugih sre- 


Zapjevala je i glazbena obitelj Habunek 


dina, već su oko 250 mještana 
i drugih okupljenih uzvanika 
domaćini zabavili vlastitim 
snagama. 

Nastupili su mladi cimbulaši 
pod vodstvom Ivana Habune- 
ka, domaće su pjesme svirali 
tamburaši Lompuša, a nastu- 
pila je i glazbena obitelj Habu- 
nek iz Lovrečana. Duhovitim 


skečem Poticaj, sve nazočne 
do suza su nasmijali članovi 
Glumačke družine, koja dje- 
luje u sklopu udruge za sport i 
kulturu iz Stažnjevca. O tome 
kakva je atmosfera vladala na- 
kon službenog dijela programa, 
otkriva i podatak da je druženje 
uz glazbu i ples potrajalo do ju- 
tarnjih sati. (ljr) 


Vinogradari Peharčeka održali godišnju skupštinu na Čardaku, imanju PZ Ivanec 


Unaprijeđena kvaliteta 
ivanečkog vinogradarstva i 
podrumarstva 


Unatoč obilnom snijegu, 120 
od ukupno 185 članova ivaneč- 
ke Udruge vinogradara i vinara 
Peharček u subotu se, 13. velja- 


če, odazvalo godišnjoj skupštini 
na Cardaku, vinorodnu imanju 
Poljoprivredne zadruge Ivanec 
kod Klenovnika. Nakon što su 


U podrumu na Čardaku vinari su kušali zlatna, 


nagrađena vina PZ Ivanec 

saslušali predavanje o filtrira- 
nju što ga je održao enolog An- 
driy Kuryk iz njemačke tvrtke 
Begerow, predsjednik Pehar- 
čeka Dragutin Mesec izrazio 
je zadovoljstvo što su Ivančani 
prošlih godina kvalitetu podru- 
marstva tako unaprijedili da je 
danas na našem području teško 
naći loše vino. 

- Ivanečko vinogorje raspo- 
laže s oko 200.000 kvalitetnih 
vinskih čokota na 200 hektara. 
Sortiment grožđa jako je po- 
boljšan, a kvaliteti vina uvelike 
pridonose predavanja i stručna 
obuka. Dvadeset i sedam naših 
članova završilo je program 
osposobljavanja za voditelje 
podruma, što im je upisano i 
u radnu knjižicu. Priredili smo 
predavanja o zaštiti bilja, eno- 
loškim sredstvima, gnojidbi i 


pr 


[0] radu Peharčeka u prošloj godini govorio je 


predsjednik Dragutin Mesec 


pospješivanju kondicijskog sta- 
nja tla. Nabavili smo i aparat za 
mjerenje alkohola koji je dostu- 
pan svim članovima udruge — 
kazao je Mesec i podsjetio da su 
vinari lani obilježili jubilarnih 
deset godina rada. Sudjelovali 
su ina Danima grada Ivanca, na 
Božićnom sajmu, s društvom 
Maska obilježili su Martinje i 
Vincekovo i na vinskim izložba- 
ma osvojili mnoštvo medalja. 
Zbog skromnih novčanih 
donacija, udruga sama ne može 


prići zahtjevnom projektu ure- 
đivanja vinskih staza, ali će zato 
tijekom ove godine u suradnji 
s Gradom i Turističkim druš- 
tvom Ivanec pokušati osigura- 
ti prostorije za vinoteku i rad 
udruge. 

Vinari su se potom spustili 
u vinske podrume PZ-a, koji su 
nekad sagradili grofovi Draško- 
vići te u njima kušali više zlat- 
nih vina PZ-a i saslušali iskustva 
domaćina o tehnologiji njihove 
proizvodnje. (ljr) 

Mlade cimbulaše uvježbao je Ivan Habunek 


FOTO: B. TEŽAK 


Ivanečki srednjoškolci skupljali su novac 
za nesretne Haićane stradale od potresa 


- Budi zaljubljen i human! 
Kupi srce i doniraj novac stra- 
dalima na Haitiju! 

Gesla je to humanitarne 
akcije što ju je o Valentinovu 
pokrenula ekipa prve pomoći 
ivanečke Srednje škole s vodi- 
teljicom Jasminkom Vujasino- 
vić. Akcija, u kojoj su učenici 
prodavali srca od tjestenine što 
su ih prethodno sami ispekli, 
obojali žarkim crvenim boja- 
ma i ispisali ih imenima sred- 
njoškolaca, potrajala je i cijeli 


Kineska Nova godina pala je u znaku tigra 


DRUŠTVO,NAŠA DJECA“ 
Razveselili programom Darujmo ljubav 


U subotu, 13. veljače, mnoš- 
tvo rascvrkutane dječice iz 
radionica ivanečkog Društva 
Naša djeca prepunu je kinod- 
voranu Pučkog otvorenog uči- 
lišta oduševilo valentinovskim 
programom naslovljenim Da- 
rujmo ljubav. A velika dječja 
srca toga su poslijepodneva 
ljubav plesom, glumom i zvon- 
kom pjesmom darovala svima 
koje vole, i roditeljima, braći, 
bakama i djedovima, prvim 
simpatijama. 

Pod vodstvom Ljiljane 
Martinčević nastupila je igrao- 
nica predškolske djece, dok su 
članice plesnih radionica koje 
vode Nika Putar, Ana Marija 
Županić i Marina Cujzek po- 

sljedeći tjedan. Sve to učenici 
su radili s plemenitim ciljem 
da prodajom rukotvorina po 
simbolične tri kune prikupe 
novac i uplate ga na jedinstveni 
žiroračun za pomoć stradal- 
nicima razorna potresa koji je, 
uz velike ljudske žrtve, milijune 
nesretnih Haićana ostavio bez 
krova nad glavom. 

- Akciju su srednjoškolci 
dočekali sa simpatijom, pa su i 
sami predložili da duh Valen- 
tinova produljimo kroz cijeli 

Prvi nastup 

kazale svoje plesno umijeće. 
Scenskom igrom i Recitalom o 
ljubavi nastupili su i mali gosti 
iz ivanečke Osnovne škole, a 
vodile su ih učiteljice Ana Ha- 
lamek i Irena Prekrit. Zaplesao 
je i par iz Plesne grupe Ritmo. 
Program je vodila Ivana Matić. 
Ove godine organizatori su 


Kupovali srca i 
darivali novac 


naredni tjedan na način da 
kupovinom srca svatko djelić 
svoje ljubavi pošalje vršnjaci- 
ma na Haiti — rekla je peda- 
goginja prof. Nada Levanić. 
Usporedo su srednjoškolci 
nu, koja je pala baš na Valen- 
tinovo. U tome su surađivali s 
Hrvatsko-kineskim društvom 
prijateljstva i prof. Dubravkom 
Kutnjak, a na tu temu su u 
predvorju škole uredili i prigo- 
dan pano.(ljr) 


Srce za Haiti 


Kao pahuljice... 

prvi put organizirali nagradni 
valentinovski program, a glav- 
na nagrada bila je besplatni put 
u Gardaland. Nagradu je osvo- 
jila baka Marija Bosilj, a ona ju 
je odmah darovala svojoj unu- 
čici Viti. Svi posjetitelji dobili su 
i prigodan poklon, kalendarčić 
Društva Naša djeca. (ljr) 

Učenici u Radovanu i Margečanu, 
članovi Lompuša i žene 
radovanskog kraja u kulturnoj akciji 


Raskoš ručnih radova uz 
glazbu i običaje bielske fare 


Učenici Osnovne škole Me- 
tela Ožegovića u Radovanu s 
članovima nove školske Uče- 
ničke zadruge lglica u suradnji 
su s Društvom prijatelja glazbe 
i narodnih običaja Lompuš u 
petak, 5. veljače, priredili izlož- 
benu i glazbenu večer. Želeći 
oživjeti pomalo uspavana zim- 
ska društvena događanja, na 
suradnju su pozvali i žene iz 
cijelog Radovana, Margečana, 
Željeznice i iz školske zadruge, 
koja djeluje u margečanskoj 
Područnoj školi te su u pred- 
vorju radovanske škole prire- 
dili veliku izložbu kačkanih i 
pletenih rukotvorina, vezova i 


goblena. 
- Roditelji su s posebnim 
ponosom razgledali radove 


što ih njihova djeca izrađuju u 
zadružnim radionicama pod 
vodstvom voditeljica Jelene 

Piskač i voditeljica radionica 
Nade Žalec (vezenje) i Blažen- 
ke Habunek i Božice Plantak 
(kukičanje). Radove je izložila i 
sekcija pletilja iz margečanske 
školu, koju vodi Danica Praš- 
njak. Posebno velik izazov izlož- 
ba je bila za petnaestak žena iz 
Radovana i okolice, kojima je to 
bila rijetka i jedinstvena prilika 
da pokažu javnosti svoje ra- 
dove što su ih dosad čuvale u 
ladicama i ormarima — rekla je 
ravnateljica radovanske škole 
Anica Košćak. 

Izložbu su glazoom poprati- 
li članovi mlađeg tamburaškog 
orkestra Društva Lompuš, zbor 
župe Margečan pod vodstvom 
Ivana Habuneka i trojica dječa- 
ka, Marko Šantek, Luka Grudi- 
ček i Sebastijan Slunjski, koji su 
publiku oduševili sviranjem na 
starinskim cimbulama. 


Žene su izložile rukotvorine što su ih dosad čuvale u 


ladicama i ormarima 


Brat Ulrich iz Taizea s ivanečkim srednjoškolcima 

SREDNJA ŠKOLA IVANEC 
Gostovali mladići iz Cenacola i brat Ulrich 


Učenici ivanečke Srednje 
škole s velikim su zanimanjem 
slušali Darija i Mateja, mladiće 
iz Zajednice Cenacolo u Varaž- 
dinu, koji su im ispričali svoja 
potresna iskustva s drogom. 

Opisujući okolnosti i ži- 
votne situacije koje su ih od- 
vele u ovisnosti svake vrste i 
dovele do dna, istaknuli su da 
su iz tame iskoračili zahvalju- 
jući potpori obitelji, zajednice, 
prijatelja, teškog rada, ali i uz 


snagu molitve i vjere. Susret 
mladića iz Cenacola sa sred- 
njoškolcima organizirale su 
prof. Nada Levanić, pedago- 
ginja, i časna sestra Danijela 
Anić, vjeroučiteljica. 

U sklopu susreta s članovi- 
ma raznih zajednica, ivanečki 
srednjoškolci su u srijedu, 3. ve- 
ljače, imali prilike razgovarati i 
s bratom Ulrichom iz Taizea u 
Francuskoj, koji pripada me- 
dunarodnoj redovničkoj eku- 


menskoj zajednici osnovanoj 
još 1940. godine. Brat Ulrich u 
Ivanec je došao prvi put zahva- 
ljujući Povjerenstvu za ekume- 
nizam časnih sestara klanjate- 
ljica Krvi Kristove iz Ivanečkog 
Vrhovca. 

Na hrvatskom jeziku on je 
gimnazijalcima govorio o vri- 
jednostima ekumenizma te im 
predstavio zajednicu u Taizeu, 
koju posjećuju deseci tisuća 
mladih iz cijeloga svijeta. (ljr) 

1. hrvatska mlađa 
kadetska rukometna 
liga, 1994. godište 
Najbolji - 

T. Kelemen 


S gostovanja u Vinkovcima, 
rukometna ekipa Ivančice vra- 
tila se s dvije pobjede ostvare- 
ne u prvenstvenim utakmica- 
ma 7. kruga 1. mlađe hrvatske 
rukometne lige za godište 
1994. i mlađe. Naši igrači pobi- 
jedili su ekipu Borova s uvjer- 
ljivih_28:14 (13:8), a potom i 
sastav domaćina, vinkovačku 
Spačvu s 32:26 (18:13). U iva- 
nečkoj ekipi najbolji je bio 
Teodor Kelemen s 14 golova. 
Slijede Kevin Lind s 10, Matija 
Ivanušić 8, Vanja Kušen i Darko 
Bregović po 7, Karlo Brezovec 
6 , Denis Čibarić, Ernest Vid- 
man i Igor Kramarić 2 gola. 
Matej Šagi i Luka Hudoletnjak 
postigli su po 1 gol(nn) 


1. kadetska 
rukometna liga, 
1992. godište 


Pobjeda i poraz 
ivanečke ekipe 


Rukometna ekipa Ivančice, 
godište 1992., na gostovanju 
u Kaštel Starom odigrala je 
dvije prvenstvene utakmice 8. 
kruga 1. HKRL. U prvoj je pobi- 
jedila ekipu Kaštela Adriachem 
5 32:23 (168), dok je u drugoj 
poražena od domaćina, ekipe 
EMC Split s 20:19 (12:7). U pr- 
vom susretu najefikasniji igrač 
u ivanečkoj ekipi bio je Marko 
Težak s 9 golova, a u listu stri- 
jelaca upisali su se i Lončar s 
8, Zuić 4, Štefičar i Posavec 
po 3, Brezovec i Galić 2, Štef- 
čar 1. U utakmici sa Splitom 
najučinkovitiji su bili Lončar i 
Štefičar sa po 5 golova, dok su 
Posavec i Galić zabili po 3. (nn) 


Košarkaška liga 
Sjever, juniori 
Pobijedili, 
pa izgubili 
Juniorska košarkaška ekipa 
Ivančice koja se natječe u RKL 
Sjever - skupina A, u 11. kolu pr- 
venstva bila je slobodna. U uta- 
kmici 12. kola u Donjoj Dubravi 
igrala je s ekipom Dubravčana i 
pobijedila ga sa 69:62. Rezultat 
po četvrtinama: 12:21, 11:18, 
19:10, 20:20. Najbolji igrač u eki- 
pi Ivančice bio je Filip Rožman 
s 25 koševa. Utakmicu 13. kola 
Ivančani su odigrali na doma- 
ćem terenu s ekipom Škole 
košarke Vindija iz Varaždina. Po- 
raženi su sa 67:63. Kod domaći- 
na najefikasniji je bio je Berislav 
Boljfetić sa 17 koševa. Ivančica 
je na prvenstvenoj tablici na 
diobi drugog i trećeg mjesta 
5 19 bodova. Vodi Međimurje 
iz Čakovca s 20 bodova(nn) 

RUKOMET Dukat!. hrvatska rukometna liga 


Uspješno odradili pripreme, 


a onda poraženi u Đakovu 


U sklopu priprema za nasta- 
vak prvenstva u Dukat 1. HRL, 
RK Ivančica odigrala je nekoli- 
ko pripremnih utakmica s eki- 
pama iz Premijer HRL (Varteks 
di Caprio), s članovima 2. HRL 
Sjever (Vidovec, Trnovec) i sa 
slovenskim B-1 ligašem Goriš- 
nicom i članom Dukat 1. HRL 
Prelogom. 

Nakon odigrane prve uta- 
kmice s Varteks di Caprijem 
(poraz od 41:30), uslijedila je 
utakmica u Ivancu s ekipom Vi- 
dovca i pobjeda s 38:31 (19:17). 
U toj utakmici domaća je ekipa 
igrala izuzetno dobro i borbe- 
no; do 28. minute utakmica 


je rezultatski bila izjednačena 
(17:17), a zatim je domaćin 
odličnom igrom u obrani u 
drugom poluvremenu došao 
do prednosti od osam golova 
(32:24) i pobijedio. U toj uta- 
kmici posebno su se istakli Go- 
tal s 9 golova, Peček 7, Putarek 
6 i Štefičar 4 gola. Uslijedilo je 
zatim gostovanje u Vidovcu, 
gdje su Ivančani pobijedili do- 
maćina s 33:27 (18:17),a potom 
i ekipu Gorišnice s 29:28 (po- 
luvrijeme 15 :13). U prvoj uta- 
kmici najefikasniji je bio Gotal 
s 12 golova, a slijede Kušen sa 4 
te Jakopović, Peček i Brezić po 3 
gola. U drugom susretu Štefičar 


3. hrvatska rukometna liga -žene 


Ivančanke pobjedom u nastavak prvenstva 


U sklopu priprema za nastavak prven- 
stva u 3. HRL Sjever, ekipa Ivanca odigrala 
je dvije pripremne utakmice s ekipom Ča- 
kovca, članom 2. HRL Sjever. Ivančanke su 
kod kuće pobijedile Čakovec s 40:31 (19:14). 
U domaćoj ekipi najbolja je bila Iva Biškup 
s 8 golova, Rajh i Rudnički u listu strijelaca 
upisale su se sa 6 golova, Geček 5, Šlopar 3 te 
Želežić i Ljubić sa po 1 golom. U uzvratnoj 
utakmici u Čakovcu, naše su djevojke pora- 


žene s 35:30 (17:10). Ponovno je najbolja bila 
I. Biškup s 10 golova, M. Oštarjaš je postigla 
je 6, a Brezić i Šlopar po 3 gola. 

Uslijedila je utakmica prvog kola nastav- 
ka prvenstva. Ivančanke su u dvorani Sred- 
nje škole igrale s Prelogom i porazile ga s 
27:24. (13:13). Tijekom utakmice rezultat 
je 14 puta bio izjednačen. Domaća je ekipa 
u prvom poluvremenu imala prednost od 
3 do 4 gola, rezultat je bio 7:4, 9:6, 10:6. U 


i Gotal zabili su po 6, a Kušen 
5 golova. 

U utakmici na domaćem 
terenu, Ivančica je pobijedila 
Prelog s 39:27 (22:9). U do- 
maćoj ekipi Peček se istaknuo 
s 10 golova i bio je najbolji 
igrač utakmice. U listu strije- 
laca upisali su se i Kušen sa 7, 
Gotal 6, Putarek 4 te Jakopo- 
vić s 3 gola. Ivančani su zatim 
trebali odigrati uzvratnu uta- 
kmicu u Varaždinu s Varteks 
di Caprijem, ali je ona otka- 
zana prije samog početka, i 
to zbog financijskih problema 
u varaždinskom prvoligašu i 
obustavi treniranja. 


KOŠARKA A-2 Hrvatska košarkaška liga Sjever 
Ivančica ugodno iznenadila pobjedom nad Međimurjem 


Košarkaška momčad Ivanči- 
ce u nastavku je prvenstva u A-2 
HKL Sjever na gostovanju u Va- 
raždinu poražena u prvenstvenoj 
utakmici 13. kola. Sa 71:53 svla- 
dali su je košarkaši Škole košarke- 
Vindija. Rezultat po četvrtinama: 
25:12, 16:12, 18:18,1 2:11. Najbo- 
lji igrač u ivanečkoj ekipi bio je 
Dražen Komes s 11 koševa. 

Ivančica je zatim u dvorani 
Srednje škole Ivanec igrala s 
protivnicima iz Križevaca. Riječ 
je o ekipi s vrha prvenstvene ta- 
blice, koja s Malijcem Sissokom 


(visina 2,10 metara) gaji ambi- 
cije za prvaka lige. Ivančani su 
poraženi sa 77:49. Gostujuća 
ekipa u trećoj četvrtini zabila 
je 4 trice i ,odlijepila“ se na 30 
koševa razlike i tu je prednost 
sačuvala do kraja utakmice. U 
domaćoj ekipi pohvale idu Dar- 
ku Sakaču za postignutih 14 ko- 
ševa. Rezultat po četvrtinama: 
10:16, 15:21, 7:20, 17:20. 

U utakmici 15. kola u Bje- 
lovaru, Ivančicu je porazila 
domaća košarkaška ekipa s 
87:80. Ivančani su imali prili- 


ku iznenaditi domaćina, ali u 
finišu utakmice nisu realizirali 
nekoliko napada. To je iskori- 
stila ekipa Bjelovara i pobijedi- 
la sa 7 koševa razlike. Rezultat 
po četvrtinama: 22:19, 23:23, 
19:20, 23:18. U našoj momčadi 
dobrom su se igrom istaknuli 
Komes i Luka Rajh s 19 koševa. 

Ivančani su u prvenstvenoj 
utakmici 16. kola u ivanečkoj 
sportskoj dvorani igrali s eki- 
pom Međimurja, vodećom eki- 
pom lige. Bio je to ujedno njen 
prvi poraz u dosadašnjem dijelu 


Ivanečki rukometaši  po- 
sljednju pripremnu utakmicu 
pred početak nastavka pr- 
venstva odigrali su u Ivancu s 
Irnovcem i pobijedili s 30:24 
(15:10). U domaćoj ekipi ne- 
dostajali su još uvijek ozlijeđeni 
Lančić, Vidaček i Hrg, a istakli 
su se Gotal sa 6 golova, Kušen 
i Peček po 5, te Putarek i Har- 
jač sa 4 gola. Uslijedio je zatim 
nastavak prvenstva u Dukat 1. 
HRL; Ivančica je na gostovanju 
u Đakovu, u utakmici 14. kola, 
poražena s 33:31 (17:17). U eki- 
pi Ivančice Jakopović i Kušen 
postigli su po 5, a Levanić i Pe- 
ček po 4 gola.(nn) 


drugom poluvremenu, kod rezultata 24:24, 
Ivančanke su postigle 3, ali nisu primile ni- 
jedan gol, pa su susret završile sa solidnih 
27:24. Najigračica u domaćoj ekipi bila je 
Tea Bencek sa 7 golova. 

Spomenimo da je klub napustila Stella 
Gotal, prva golmanica ŽRK-a, koja je preš- 
lau ŽNK Lepoglavu. Njeno mjesto u ekipi 
preuzela je Ana Grđan, a svoj je prvenstve- 
ni nastup uspješno odradila.(nn) 


prvenstva i najveće iznenađenje 
lige. Ivanečka je momčad pobi- 
jedila sa 70:58. Obrana je funk- 
cionirala besprijekorno, a odlič- 
nom igrom u napadu iznenadila 
je dosad favoriziranu momčad. 
Po izjavi trenera Zlatka Manje- 
rovića, Ivančanima je to bila 
najbolja prvenstvena utakmica 
u zadnje tri godine. Rezultat po 
četvrtinama: 29:21, 10:10, 16:19, 
15:8. U ekipi Ivančice petorica 
igrača upisala su se u listu strije- 
laca, a najbolji među njima bio je 
Komes s 21 košem.(nn) 


Regionalna košarkaška liga Sjever, oi 


Za poredak od 5. 
do 13. mjesta 


Košarkaška kadetska ekipa Ivančice 
odigrala je u Prelogu, s istoimenom eki- 
pom, prvenstvenu utakmicu Regionalne 
košarkaške lige Sjever-skupina A i pobi- 


jedila s 85:40. 


Najbolji igrači bili su Mohenski s 27 i 
Bajsić s 25 koševa, a u strijelce upisali su 
se i Kapustić s 13, Putarek 8, Kukec i Bla- 
guški po 6 koševa. Na prvenstvenoj tablici 
ekipa Ivančice nalazi se na 5. mjestu, sa 16 
osvojenih bodova. Ivanečka ekipa trebala 
je polovicom veljače odigrati i zaostalu 
prvenstvenu utakmicu s Kotoribom. No, 
ona je u međuvremenu istupila iz natje- 


canja, pa se brišu svi njeni rezultati posti- 
gnuti u prvenstvenoj sezoni 2009./2010. 
U RKL Sjever završen je prvi dio prvenstva 
i sada slijedi dodatno razigravanje za prvaka. 
Sudjeluju sve ekipe koje su na tablici ostvarile 
plasman do 4. mjesta. Kako su Ivančani peti, ra- 
zigravat će za poredak od 5. do 13. mjesta. (nn) 

Reg. košarkaška liga, ml. kadeti 


Pobijedili Preložane 
oševa razlike 


Košarkaška ekipa mlađih kadeta Ivančice 
odigrala je dvije prvenstvene utakmice u Re- 
gionalnoj košarkaškoj ligi Sjever — skupina A i 
u rezultatsku tablicu ubilježila jednu pobjedu i 
jedan poraz. U utakmici 11. kola u Ivancu doži- 
vjela je poraz od Kotoribe sa 72:48. Rezultat po 
četvrtinama: 9:19, 8:5, 14:24, 17:24. U listu stri- 
jelaca upisali su se Stančić sa 16 koševa, Šoštarić 
10, Mohenski 8, Sanković 5, Smontara 4, Brusar 
i Sokol 2, Novoselec 1. U prvenstvenoj utakmici 
12. kola, Ivančica je na gostovanju pobijedila Pre- 
log sa 78:58. Naš najbolji igrač bio je Sokol s 23 
koša. Slijede Stančić 20, Novoselec 16, Šoštarić 
14 i Sanković 5 koševa.(nn) 


Prvi put na pobjedničkom tronu - MNK Renault auto Krešo 


NOGOMET 27. otvoreni zimski turniru malom nogometu Elkom kup Ivanec 


MNK Renault auto Krešo 


na pobjedničkom postolju 


Momčad krapinskog MNK < 
Renault auto Krešo u nedjelju E = 
je, 31. siječnja, u velikom fina- s 
lu osvojila naslov prvaka 27. 2 
otvorenog zimskog turnira u 
malom nogometu Elkom kup 
2010. i prvi se put popela na 
pobjedničko prijestolje. Zlato 
je izborila u uzbudljivoj finalnoj 
utakmici s ekipom Autopri- 
jevoza Smiljanec, u kojoj ju je 
nadigrala s 3:0 (strijelci su bili 
Tomica Vincelj u 14. te Robert 
Hertl u 26. i 46. minuti). 

Finalna utakmica bila je dina- 
mična i uzbudljiva, s dosta prili- 
ka s obje strane, a ključ uspjeha 
bila je odlična obrana krapinske 
momčadi na čelu s vratarom Er- 
nestom Malarićem uz, dakako, 
Hertla, Grcića, Vincelja i ostalih 
igrača pobjedničke momčadi. 
Sastav pobjedničke ekipe: Er- 
nest Malarić, Jakov Grcić, Da- 
mir Repinc, Alen Ferček, Darko 
Vidović, Ivan Medved, Robert 
Hertl, Davor Presečki, Miljenko 
Kunštek, Donald Suvajac, Alen 
Kovačec, Darko Kunštek, Tomi- 
ca Vincelj, Krešo Puljek. Vodi- 
telj: Ivan Puljek. 

_U utakmici za treće mjesto, 
UŠR Cvetlin pobijedio je kra- 


Sraz dviju ekipa u finalnoj 
utakmici 

pinski Aso ponos sa 6:3. Stri- 
jelci su bili Aleš Šmon, Aleš 
Vrabel, Robi Hernet, a za Aso 
ponos Goran Kranjčec i Luka 
Frljužec. 

Sastav UŠR Cvetlin: Mar- 
ko Pungartnik, Ivan Šmintić, 
Davorin Šnofl, Josip Maltarić, 
Robi Hernet, Danilo Kurnik, 
Velimir Habrun, Aleš Šmon, 
Aleš Vrabel. 

Najbolji igrač turnira je Jakov 
Grcić, najbolji vratar Ernest Ma- 
larić (obojica iz MNK Auto Kre- 
50), a najstrijelcem proglašen je 
Željko Kovačec (AP Smiljanec, 
Macelj). Trofej za fair-play pri- 
mila je momčad Krapine šped. 
Pobjedničkoj momčadi uruče- 
na je nagrada od 15.000 kuna, 


Čestitke je uputio i sabor- 
ski zastupnik Mario Habek 
a nagrađena je i pokalom te 
velikim prijelaznim pokalom. 
Momčadi je dodijeljen i pokal 
glavnog medijskog pokrovitelja, 
Sportskih novosti. Novčane na- 
grade osigurane su i za drugu- i 
trećeplasiranu ekipu (7.000 i 
3.000 kuna). Nagrade najboljim 
ekipama dodijelili su saborski 
zastupnik Mario Habek, pred- 
sjednik Organizacijskog odbora 
turnira Marko Habek, predsjed- 
nik Zajednice sportskih udruga 
Branko Matijević i novinar SP-a 
Hrvoje Pešutić. 

Turnir je organizirala Za- 
jednica sportskih udruga grada 
Ivanca, a glavni pokrovitelj bila 
mu je ivanečka tvrtka Elkom. 
Trajao je 13 turnirskih dana, 


Zaslužene nagrade naj- 
boljim igračima turnira 
tijekom kojih je odigrano 80 
utakmica i postignuto 499 po- 


godaka, odnosno, prosječno 
šest u svakom susretu. Odigra- 
no je šest revijalnih utakmica, 
a nastupile su i članice Plesnog 
kluba Ivančica. 

Revijalne utakmice, žene 
(triangl): ŽNK Lepoglava-Mla- 
de nade 99,3 Cerje Nebojse 9:0, 
Autoprijevoz Smiljanec-Mlade 
nade 80, ŽNK Lepoglava-Au- 
toprijevoz Smiljanec 1:3; NK 
Ivančica veterani (Ivanec)-Pr- 
vi hrvatski redarstvenik 1:8; 
Ženska selekcija turnira (ŽNK 
Sračinec i AP Smiljanec)-ŽNK 
Plamen Križevci 2:3, Pioniri 
U-12, NK Ivančica-NK Lepo- 
glava 4:3.(nn) 


NK IVANČICA Dok su nogometaši na pripremama, Uprava uređuje prostore 


Klupski prostori osvanuli u novom ruhu 


NK Ivančica pod vodstvom 
trenera Krunoslava Belog in- 
tenzivno odrađuje pripreme za 
nastavak prvenstva u 4. HNL 
Sjever, skupina A. Uprava klu- 
ba na čelu s predsjednikom 
Darkom Gecijem se, nakon 
završetka jesenskog dijela pr- 
venstvene sezone 2009./2010., 
maksimalno angažirala na ure- 
đenju klupskih prostorija, svla- 
čionica i pratećih objekata. 

Uređene su klupske prosto- 
rije u kojima je postavljeno 30 
fotelja. Montirane su i police za 
pehare, proširen je i osuvreme- 
njen sanitarni čvor, a postavlje- 
na je i dodatna peć. Ugrađena 
su vanjska vrata na spremištu, 


Novouređeni klupski prostori NK Ivančice 


= uređene su kupaonice za igra- 
& če i suce, a modernizirana je i 
z kuhinja. Cijeli objekt izvana je 
s ožbukan, a čim zatopli, dobit 
će novu fasadu. Za sve te ra- 
dove zaslužan je trud članova 
Uprave kluba, a financirani 
su namjenskim sredstvima iz 
gradskog proračuna za sport i 
održavanje objekata te uz po- 
moć brojnih sponzora. 
Proljetni dio prvenstvene 
sezone u 4. HNL Sjever počinje 
početkom ožujka, a dotad će 
ivanečki nogometaši odigrati 
nekoliko pripremnih utakmica, 
kako bi što spremniji dočekali 
odigravanje prvenstvenih uta- 
kmica.(nn) 


KARATE 


Pregršt 
medalja u 
Daruvaru 


Odlične su rezultate ostva- 
rili natjecatelji Karate kluba 
Ivanec na dva natjecanju u ka- 
rateu, Prvenstvu sjeverozapad- 
ne Hrvatske i 1. kolu lige SZH, 
održanom u subotu, 6. veljače, 
u Daruvaru. Petra Brlečić osvo- 


jilaje prvo mj 
Na Prven 
borbama os 


esto u katama. 
stvu SZH, zlato u 
Vojio je Filip Ha- 


bek, srebrne su bile Melanija 
i Tiana _Lukavečki, 
a broncu je izborio Domi- 
U 1. kolu lige SZH, 
ponovno odlični rezultati: u 
(B kategorija) prvo 


Hrgarek 
nik Vuk. 


katama 


mjesto odni 
panec, dok 
prva bila Pe 
Šoštar plasirao se na 


o je Mario 
je u A kategoriji 
ra Brlečić. 


Jako- 


arko 
reće 


mjesto. U borbama, ivanečki 
su natjecatelji postigli sljede- 
će rezultate: zlatnim meda- 


jama okitile su se Melanija 
rgarek i Tiana Lukavečki, 
drugo mjesto u kadetskoj 
konkurenciji odnio je Filip 
abek, a medalje brončana 


sjaja kući su ponijeli Dominik 


s Vuki Domagoj Hrgarek. 


Trener Damir Vrtar ne kri- 
je ponos ekipnim poretkom 
učenica i mlađih kadeta, jer — 
objeekipeosvojilesu zlato.(ljr) 


Regionalna MNL 
Sjever, juniori 
Jerovec - 
dvije pobjede 
i dva poraza 


MNK Jerovec natječe se u 


Regiona 


noj malonogomet- 
noj ligi Sjever. U 


četiri prven- 


stvena kola, juniorska ekipa 


dvaput 


je pobi 


jedila, ali je i 


dvaput poražena. U Vidovcu 


Jerovec 


).a po 


je izgubio od Fotexa 
sa 4:3 (2:1 


om je u dvo- 


rani Srednje škole pobijedio 
ekipu Sokoli iz 


10:7(5:1 


/. očujka 2010 


.U gosti 
Ljubeščicu s visokih 13:0 (3:0). 
Utakmica 4. kola odigrana u 
vancu sa Zagreb Puljićem 
bila je gubitnička za Jerovec. 
Domaćini su izgubili s 4:3 (3:0). 

U prvoj utakmici strijelci za 
Jerovec bili su Neven Husnjak, 
Leon Gregur i Josip Maltarić. U 
utakmici sa Sokolima, 4 pogot- 
a postigao je Alen Kokotec, 
Kristijan Zagorščak 2, a po je- 
dan Gregur, Maltarić, Cerovčec 
i Eršegović. Poseban dopri- 
nos u uvjerljivoj pobjedi nad 
Ljubeščicom dao je Gregur s 
4 pogotka, a u strijelce su se 
upisali i Eršegović 2 te Kokotec, 
Lončar, Lazni, Briški, 
ZagorščakiHusnjak sa po 1 po- 
gotkom. U utakmici sa Zagre- 
bom, strijelci za Jerovec bili su 
Husnjak, Kokotec i Gregur.(nn) 


Samobora s 
ma je porazio 


Maltarić, 


15 


NA je e. če u ponosa A ožujka ea, e VA lanarodji sd dlana ž ZT BII prjevde zeta, Pa ffoieg ai iki soi 


rolama ća je ide giodjeia, opreadaja gradonačelnik Kanea te predjedlnik i Pa 3 dahiog "uijecev ane! 


ZIMSKE RADOSTI 


Petnaest 


Petaka sagradilo Petka 


Puno, puno snijega što je 
u veljači napadao u našemu 
kraju, više od petnaest članova 
obitelji Stjepana, Darka i Ivana 
Petaka iz Bedenca iskoristilo je 
za potpuno uživanje u zimskim 
radostima. Od golemih gruda 
snijega napravili su 6,7 metara 
visoka snjegovića, a precizno 
mjerenje pokazalo je da je bio 
debeo točno tri metra (dakako, 
u svom »najbujnijem dijelu)! 


Time je Bedenec postigao 
novi rekord, pa je tako, osim naj- 
viših vuzemljica u našoj županiji, 
dobio i najvećeg snješka. Dosjet- 
livi graditelji nos mu uredili 
od ,klasinja; kapu od slamnate 
košare, gumbe od kukuruza, a 
estetski ,štih“ postigli su šalom i 
opasačom. Dvojba — nazvati ga 
Petko ili Bedenko, riješena je bez 
po muke. U čast graditeljima, 
snješko je dobio ime — Petko!(ljr) 

NESVAKIDAŠNJE 


Kostelić od 5,30 metara 


Stažnjevčani znaju da je 
njihov sumještanin Ivo Mudri 
Brežni već godinama veliki fan 
Kostelićevih. Ne propušta Ivo 
nijednu utrku Snježne kraljice 
na Sljemenu, a s ushićenjem je 
pratio i uspjehe Ivice Kostelića 
na Zimskim olimpijskim igra- 
ma u Vancouveru. 

Stoga i ne čudi da je potpo- 
ru svom idolu dao i na ovakav, 
nesvakidašnji način. S prija- 
teljima i susjedima podigao je 


5,30 metara visokog ,Koste- 
lića“ od snijega, a u njemu je 
stilizirao i Ivičinu skiju! Kako bi 
ga ,odjenuo“ u hrvatske boje, 
potrošio je čak šest sprejeva 
raznih boja. 

Zlatnu ,medalju“ za snjež- 
nog skijaša izradio je Mario 
Hruškar. lako se Kostelić u 
međuvremenu rastopio, ništa 
zato. Iduće zime, poručuje Ivo, 
snježni Ivica bit će još veći i 
ljepši!(ljr) 


Društvo za športsku rekreaciju Lančić opet u ,sedlu 


Društvo za športsku rekreaciju Lančić- 
Knapić, čiji je rad tijekom prošlih desetak 
godina zamro, a nekad je bilo među najak- 
tivnijima u državi, u subotu je, 27. veljače, 
obnovilo svoj rad. Na inicijativu mladih re- 
kreativaca i sportaša, u mjesnom društve- 
nom domu održana je skupština na kojoj se 
okupilo pedesetak sudionika, od juniora do 
seniora i veterana. 

Cijeneći veliko iskustvo Vinka Harjača, 
koji je godinama bio predsjednik DŠR-a 
(tada je društvo osvojilo zlatne medalje na 
13 od ukupno 15 seoskih igara u Salinovcu 
ina dva od šest hrvatskih festivala sportske 
rekreacije na selu), članovi su ga ponovno 


izabrali za predsjednika. Dopredsjednik je 
Siniša Matuza, tajnik Mario Surjak, a bla- 
gajnik Damir Fodrek. 

- Pokrenuto je osnivanje i rad atletske, 
malonogometne, stolnoteniske i šahovske 


sekcije, au posebnoj sekciji organizirano će 

se raditi i s djecom. Razmišljamo i o osni- 
vanju glazbene sekcije. Najveći potencijal 
novog DŠR-a su mladi, među kojima je 
velik broj visokostručnih i informatičkih 
obrazovanih kadrova. Dečki su već naja- 
vili izradu web stranice. S aktivnostima 
počinjemo odmah, a već možemo najaviti 
da ćemo sudjelovati na svim velikim, već 
uhodanim manifestacijama, kao što su 
Kretanje-zdravlje, Seoske igre u Salinovcu 
te utrkama u povodu Dana grada — izjavio 
je Vinko Harjač. Najavio je također da će 
DŠR inicirati gradnju i uređenje sportskog 
igrališta na području Lančić-Knapića. (ljr) 


Lj 


Poštovani čitatelji, 
“odsad na stranicama Ivaneč- 
. kih novina možete objaviti i vaše 
. male oglase. Prodajete li kuću, 
“ vinograd, oranicu ili livadu, ili 
44 možda domaće životinje, vino ili 
+“ štogod drugo, na raspolaganju 
“ vam je mali oglas za samo 30 
“ kuna. 

4 Budući da se Ivanečke novi- 
“+5 ne plasiraju u svako kućanstvo 


na području grada Ivanca u 
nakladi od 4600 primjeraka, 
vaš će oglas moći pročitati svi 
zainteresirani. Javite se na tel. 
404-870. U Ivanečkim novinama 
svoje EP-tekstove i marketinške 
oglase mogu objaviti i sve zain- 
teresirane tvrtke, obrtnici i drugi 
poduzetnici. Sve informacije o 
cjeniku i uvjetima objavljivanja 
na gornjem broju telefona. 


Izdavač novina: Grad Ivanec, 
Trg hrvatskih ivanovaca 9%, tel. 
404-870 (042) 


IZDVOJENO 


A. Herceg 
krv darovao 
144. put 


Antun Herceg, ivanečki re- 
korder u dobrovoljnom davanju 
krvi, nastavlja svojom životnom 
humanitarnom misijom. U akciji 
organiziranoj u utorak, 9. veljače, 
u dvorani ivanečkog Gradskog 
društva Crvenoga križa, krv za 
humanitarne potrebe poklo- 
nio je 144. put! Time se količina 
krvi što ju je tijekom prošlih 47 
godina darovao za spašavanje 
života svojih bližnjih popela na 
nevjerojatnih 57 litara! Toni kaže 
da nikad u životu nije bio bole- 
stan, nije prebolio čak ni gripu, a 
ne zna ni kod kojeg mu se liječ- 
nika nalazi zdravstveni karton. 
Usto, lani mu je vozačka dozvola 
produljena do 2018. godine! 

U akciji, u kojoj se krv sku- 
pljala za Opću bolnicu u Varaž- 
dinu, prikupljeno je 90 krvnih 
doza. Među onima koji su joj se 
odazvali bio je i Ivica Kušen, koji 
je krv darovao 98. putl(ljr) 


VODIČI Obilježen 
Međunarodni dan 
turističkih vodiča 

Saga o Ivancu 


Unatoč kiši i lošem vremenu, 
skupina Ivančana u subotu je, 
20. veljače, krenula u nesvaki- 
dašnji turistički obilazak Ivanca. 
Svoj grad i njegove posebnosti u 
centru i užoj okolici razgledali su 
uz pratnju prof. Mirjane Bračko iz 
Turističkog ureda Ivanec, koja im 
je, kao licencirani turistički vodič, 
pokazala Ivanec s dosad nepo- 
znate perspektive. Obilazak je 
trajao više od dva sata, a tom su 
prilikom sudionici čuli sagu o po- 
Vijesti Ivanca i njegovim zanimlji- 
vostima. Među njima su i arhi- 
tektonske posebnosti i povijesni 
detalji pokraj kojih svakodnevno 
prolaze, ali ih u žurbi i svakidaš- 
njici i ne zamjećuju. Turistički 
obilazak Ivanca bio je upriličen 
u povodu Međunarodnog dana 
turističkih vodiča, a organiziralo 
ga je Društvo turističkih vodiča i 
pratitelja grada Varaždina.(ljr) 

